9.  การจัดการ

  ผังโครงสร้างองค์กรของบริษัท

[TABLE]

1.  โครงสร้างการจัดการ

  การจัดการของบีอีซี เวิลด์ ดำเนินการโดยคณะกรรมการ ซึ่งมีรูปแบบเป็นคณะกรรมการเดี่ยว
  (Unitary Board) ประกอบด้วยกรรมการบริหารและกรรมการอิสระ
  โดยมีกรรมการที่เป็นอิสระประมาณหนึ่งในสามของจำนวนกรรมการทั้งหมด
  และเมื่อรวมกรรมการที่ไม่ได้เป็นผู้บริหารจะมีสัดส่วนเกินกว่าหนึ่งในสามของคณะกรรมการ
  เพื่อเป็นการถ่วงดุล และให้สามารถสอบทานการบริหารงานได้ ในการบริหารงาน
  มีคณะอนุกรรมการย่อย ช่วยในการบริหารงานหรือกลั่นกรองงานบางเรื่อง ได้แก่
  คณะกรรมการบริหาร คณะกรรมการตรวจสอบ คณะกรรมการสรรหา
  โดยที่คณะกรรมการเป็นองค์กรสูงสุดของบริษัทกำหนดวิสัยทัศน์ ทิศทางและนโยบาย
  ตัดสินใจเพื่อประโยชน์สูงสุดของบริษัทและผู้ถือหุ้นในระยะยาว พร้อมทั้งให้ข้อชี้แนะ
  และพิจารณาการทำงานของคณะกรรมการบริหาร ซึ่งมีหน้าที่ดำเนินการบริหารงาน
  กำกับดูแลฝ่ายจัดการ

  ในการบริหารงาน
  คณะกรรมการได้มอบหมายให้คณะกรรมการบริหารซึ่งประกอบด้วยกรรมการของบริษัทรวม 7คน
  แต่ละคนจะมีอำนาจหน้าที่ดูแลควบคุมการปฏิบัติงานประจำของแต่ละสายงานธุรกิจ
  แยกกันไปตามแต่ความถนัด ความสนใจ ความสามารถ และความเหมาะสมของแต่ละคน
  มีประธานคณะกรรมการบริหารเป็นผู้กำกับดูแลงาน คณะกรรมการบริหารจะรับทิศทาง/นโยบาย
  และ หลักการกำกับดูแลกิจการ มาจากคณะกรรมการเพื่อมากำหนดเป็นแผนงานดำเนินการ
  โดยมีประธานเจ้าหน้าที่ปฏิบัติการเป็นผู้กำกับดูแลการบริหารงานและการปฏิบัติงานของเจ้าหน้าที่บริหาร

  ในขณะที่คณะกรรมการตรวจสอบ ทำหน้าที่ตรวจสอบการทำงานของฝ่ายบริหาร
  มีบทบาทสำคัญในการสอบทานรายงานทางการเงิน
  เพื่อให้งบการเงินนั้นจัดทำขึ้นโดยถูกต้องตามมาตรฐานการบัญชีที่รับรองทั่วไป
  มีการเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
  รวมถึงการสอบทานให้บริษัทมีการเปิดเผยข้อมูลสำคัญและข้อมูลเกี่ยวกับรายการระหว่างกันหรือรายการที่อาจมีความขัดแย้งทางผลประโยชน์อย่างเพียง

  กรรมการอิสระ หมายถึง กรรมการที่มีความเป็นอิสระในการแสดงความเห็น
  โดยมีคุณสมบัติในวาระการดำรงตำแหน่ง ดังนี้ 1.
  เป็นกรรมการซึ่งอาจถือหุ้นของบริษัทได้แต่ต้องไม่เกินร้อยละ 3 ของหุ้นที่มีสิทธิออกเสียงทั้งหมด
  2. เป็นกรรมการที่ไม่ทำหน้าที่จัดการในบริษัทหรือบริษัทย่อย 3.
  เป็นกรรมการที่เป็นอิสระจากฝ่ายจัดการและผู้ถือหุ้นที่มีอำนาจควบคุม 4.
  ต้องไม่เป็นญาติสนิทหรือเป็นบุคคลซึ่งรับหรือมีผลประโยชน์ร่วมกับผู้บริหาร ผู้ถือหุ้นรายใหญ่
  หรือผู้มีอำนาจควบคุม 5. เป็นผู้ซึ่งไม่มีความสัมพันธ์ทางธุรกิจที่มีสาระสำคัญกับบริษัท
  ซึ่งสามารถมีอิทธิพลต่อการแสดงความเห็นที่เป็นอิสระ และ 6.
  ต้องไม่เป็นลูกจ้างหรือพนักงานที่ได้รับเงินเดือนประจำในช่วงหนึ่งปีก่อนดำรงตำแหน่ง

  คณะกรรมการของบริษัท

  คณะกรรมการของบริษัท ณ วันที่ 31 ธันวาคม 2549 ประกอบด้วยกรรมการ 11 ท่าน ดังนี้

  1. นายวิชัย มาลีนนท์ ประธานกรรมการ

  2. นายประสาร มาลีนนท์ รองประธานกรรมการ

  3. นายประวิทย์ มาลีนนท์ กรรมการ

  4. นางสาวรัตนา มาลีนนท์ กรรมการ

  5. นางสาวนิภา มาลีนนท์ กรรมการ

  6. นางสาวอัมพร มาลีนนท์ กรรมการ

  7. นายประชุม มาลีนนท์ กรรมการ

  8. นางรัชนี นิพัทธกุศล กรรมการ

  9. นายอรุณ งามดี กรรมการอิสระ

  10. นายประธาน รังสิมาภรณ์ กรรมการอิสระ

  11. นายมานิต บุญประกอบ กรรมการอิสระ

  เลขานุการบริษัท นายฉัตรชัย เทียมทอง

  ส่วนประวัติประสบการณ์การทำงานของกรรมการและเจ้าหน้าที่บริหารแสดงไว้ใน เอกสารแนบ
  1หน้า 102-105

  กรรมการผู้มีอำนาจลงนามผูกพัน

  กรรมการผู้มีอำนาจลงนามผูกพันบริษัทประกอบด้วย นายวิชัย มาลีนนท์ ประธานกรรมการ
  ลงลายมือชื่อและประทับตราสำคัญของบริษัท หรือ นายประสาร มาลีนนท์ นายประวิทย์ มาลีนนท์
  นางสาวรัตนา มาลีนนท์ นายประชุม มาลีนนท์ นางสาวอัมพร มาลีนนท์ นางสาวนิภา มาลีนนท์
  และนางรัชนี นิพัทธกุศล
  กรรมการสองในเจ็ดคนนี้ลงลายมือชื่อร่วมกันและประทับตราสำคัญของบริษัท

  ขอบเขตอำนาจหน้าที่ของคณะกรรมการ

  คณะกรรมการเป็นองค์กรสูงสุดของบริษัท กำหนดวิสัยทัศน์ ทิศทางและนโยบาย
  ตัดสินใจเพื่อประโยชน์สูงสุดของบริษัทและผู้ถือหุ้นในระยะยาว พร้อมทั้งให้ข้อชี้แนะ
  และพิจารณาการทำงานของคณะกรรมการบริหาร ซึ่งมีหน้าที่ดำเนินการบริหารงาน
  กำกับดูแลฝ่ายจัดการ กรรมการต้องปฏิบัติหน้าที่ให้เป็นไปตามกฎหมาย วัตถุประสงค์
  และข้อบังคับของบริษัท ตลอดจนมติของที่ประชุมผู้ถือหุ้น
  คณะกรรมการอาจมอบหมายให้กรรมการคนหนึ่งหรือหลายคนหรือบุคคลอื่นปฏิบัติการอย่างใดอย่างหนึ่งแทนคณะกรรมการก็ได้
  หากกรรมการมีส่วนได้เสียในสัญญาที่ทำกับบริษัท หรือถือหุ้นหรือหุ้นกู้ เพิ่มขึ้นหรือลดลง
  ในบริษัทหรือบริษัทอื่นในเครือ ซึ่งบริษัทถือหุ้นเกินกว่าร้อยละ 25
  ของหุ้นที่ออกจำหน่ายแล้วทั้งหมดของบริษัทในเครือนั้น
  กรรมการจะต้องแจ้งให้คณะกรรมการของบริษัททราบโดยไม่ชักช้า

  คณะกรรมการบริหารและเจ้าหน้าที่บริหาร

  คณะกรรมการบริหารของบริษัท ณ วันที่ 31 ธันวาคม 2549 ประกอบด้วยกรรมการบริหารจำนวน
  7 ท่าน ดังนี้

1. นายวิชัย มาลีนนท์ ประธานกรรมการบริหาร

2. นายประสาร มาลีนนท์ รองประธานกรรมการบริหาร, กรรมการผู้อำนวยการใหญ่

3. นายประวิทย์ มาลีนนท์ กรรมการรองผู้อำนวยการใหญ่,

กรรมการบริหาร สายธุรกิจโทรทัศน์

4. นายประชุม มาลีนนท์ กรรมการรองผู้อำนวยการใหญ่,

กรรมการบริหาร สายธุรกิจสื่อใหม่

5. นางสาวรัตนา มาลีนนท์ กรรมการบริหาร สายบัญชีและการเงิน

6. นางสาวอัมพร มาลีนนท์ กรรมการบริหาร สายธุรกิจผลิตรายการ

7. นางรัชนี นิพัทธกุศล กรรมการบริหาร สายการตลาด และการขาย

  เจ้าหน้าที่บริหาร ณ วันที่ 31 ธันวาคม 2549 ประกอบด้วยเจ้าหน้าที่จำนวน 15 ท่าน ดังนี้

  1. นายวิชัย มาลีนนท์ ประธานกรรมการบริหาร

  2. นายประสาร มาลีนนท์ ประธานเจ้าหน้าที่ปฏิบัติการ

  3. นายประวิทย์ มาลีนนท์ กรรมการรองผู้อำนวยการใหญ่ และ

  ผู้อำนวยการอาวุโส สายธุรกิจโทรทัศน์

  4. นายประชุม มาลีนนท์ กรรมการรองผู้อำนวยการใหญ่ และ

  ผู้อำนวยการอาวุโส สายธุรกิจสื่อใหม่

  5. นางสาวรัตนา มาลีนนท์ ผู้อำนวยการอาวุโส สายบัญชีและการเงิน

  6. นางสาวอัมพร มาลีนนท์ ผู้อำนวยการอาวุโส สายธุรกิจผลิตรายการ

  7. นางรัชนี นิพัทธกุศล ผู้อำนวยการอาวุโส สายการตลาดและการขาย

  8. นายสมรักษ์ ณรงค์วิชัย ผู้อำนวยการฝ่าย ฝ่ายผลิตรายการ

  9. นายปณิธาน ทศไนยธาดา ผู้อำนวยการฝ่าย ฝ่ายโฆษณา

  10. นายฉัตรชัย เทียมทอง ผู้อำนวยการฝ่าย ฝ่ายการเงิน

  11. นายบริสุทธิ์ บูรณะสัมฤทธิ ผู้อำนวยการฝ่าย ฝ่ายงานสนับสนุน

  12. ดร.อภิญญา กังสนารักษ์ ผู้อำนวยการฝ่าย ฝ่ายทรัพยากรบุคคล

13. นายพิษณุ เรืองรจิตปกรณ์ ผู้อำนวยการฝ่าย ฝ่ายเทคโนโลยี

14. นายณพพงศ์ บุตรขวัญ ผู้อำนวยการ สำนักตรวจสอบภายใน

15. นายนพดล เขมะโยธิน ผู้อำนวยการฝ่าย ฝ่ายพัฒนาธุรกิจและการลงทุน

  ขอบเขตอำนาจหน้าที่ของคณะกรรมการบริหารและเจ้าหน้าที่บริหาร

  คณะกรรมการของบริษัทได้แต่งตั้งคณะกรรมการบริหารขึ้น เป็นคณะทำงานเพื่อดูแลบริหาร
  งานประจำของบริษัท ปัจจุบันคณะกรรมการบริหารประกอบด้วยกรรมการของบริษัทรวมเจ็ด(7)
  ท่าน โดยแต่ละท่านจะมีอำนาจหน้าที่ดูแล ควบคุมการปฎิบัติงานประจำ
  ของแต่ละสายงานธุรกิจแยกกันไปตามแต่ความถนัด ความสนใจ ความสามารถ
  ความเหมาะสมของแต่ละท่าน และยังทำหน้าที่เป็นกรรมการของบริษัทย่อยอีกด้วย
  มีประธานคณะกรรมการบริหาร เป็นผู้กำกับดูแลงาน คณะกรรมการบริหารจะรับทิศทาง/นโยบาย
  และหลักการกำกับดูแลกิจการ มาจากคณะกรรมการเพื่อมากำหนดเป็นแผนงานดำเนินการ
  โดยมีประธานเจ้าหน้าที่ปฏิบัติการ
  เป็นผู้กำกับดูแลการบริหารงานและการปฏิบัติงานของเจ้าหน้าที่บริหาร ทั้งนี้
  คณะกรรมการได้มอบอำนาจให้แก่กรรมการบริหารให้มีอำนาจสามารถดำเนินงานในหน้าที่แทนคณะกรรมการได้
  อย่างไรก็ตามการดำเนินงานบางเรื่อง โดยเฉพาะเรื่องที่เป็นเรื่องแปลกใหม่
  หรือเกี่ยวข้องกับหลายๆสายงานในเรื่องเดียวกัน
  กรรมการบริหารอาจนำเรื่องเข้าเสนอต่อคณะกรรมการเพื่อขออนุมัติให้ดำเนินการเป็นเรื่องเฉพาะ
  เช่น การเข้าร่วมทุนกับบุคคลภายนอกเข้าดำเนินการธุรกิจใหม่ เช่นนี้เป็นต้น

  คณะกรรมการตรวจสอบ

  คณะกรรมการตรวจสอบ ณ วันที่ 31 ธันวาคม 2549 ประกอบด้วยกรรมการรวม 3 ท่าน ได้แก่

  1. นายอรุณ งามดี ประธานคณะกรรมการตรวจสอบ

  2 นายประธาน รังสิมาภรณ์ กรรมการตรวจสอบ

  3. นายมานิต บุญประกอบ กรรมการตรวจสอบ

  เลขานุการคณะกรรมการตรวจสอบ นายฉัตรชัย เทียมทอง

  ขอบเขตอำนาจหน้าที่ของคณะกรรมการตรวจสอบ

  คณะกรรมการตรวจสอบของบริษัทมีขอบเขต หน้าที่ และความรับผิดชอบต่อคณะกรรมการบริษัท
  ดังต่อไปนี้

1.  สอบทานให้บริษัทมีรายงานทางการเงินอย่างถูกต้องและเพียงพอ

2.  สอบทานให้บริษัทมีระบบการควบคุมภายในและการตรวจสอบภายในที่เหมาะสมและมีประสิทธิภาพ

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์

  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท

5.  พิจารณาการเปิดเผยข้อมูลของบริษัท ในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ ให้มีความถูกต้องและครบถ้วน

6.  ปฏิบัติการอื่นใดตามที่คณะกรรมการของบริษัทมอบหมาย ด้วยความเห็นชอบจากคณะกรรม-

  การตรวจสอบ

7.  จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท

  คณะกรรมการสรรหา

  คณะกรรมการสรรหา ณ วันที่ 31 ธันวาคม 2549 ประกอบด้วยกรรมการรวม 3 ท่าน ได้แก่

  1. นางสาวรัตนา มาลีนนท์ กรรมการสรรหา

  2 นายประชุม มาลีนนท์ กรรมการสรรหา

  3. นางรัชนี นิพัทธกุศล กรรมการสรรหา

  9.2 การสรรหากรรมการและเจ้าหน้าที่บริหาร

  ข้อบังคับของบริษัทกำหนดให้บริษัทมีกรรมการไม่น้อยกว่า 5 คน
  โดยกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
  กรรมการได้รับการแต่งตั้งจากที่ประชุมผู้ถือหุ้น
  ทุกๆครั้งที่มีการประชุมผู้ถือหุ้นประจำปีจะมีกรรมการหนึ่งในสามต้องออกจากตำแหน่งตามวาระ
  การเลือกตั้งกรรมการเป็นไปตามข้อบังคับของบริษัท
  ที่กำหนดให้ผู้ถือหุ้นแต่ละท่านมีคะแนนเสียงเท่ากับจำนวนหุ้นที่ตนถือ
  และสามารถใช้คะแนนเสียงที่มีอยู่ทั้งหมดเลือกบุคคลเดียวหรือหลายคนเป็นกรรมการก็ได้
  แต่จะแบ่งแยกคะแนนเสียงที่ตนมีอยู่ให้แก่บุคคลใดมากน้อยเพียงใดไม่ได้
  และให้บุคคลที่ได้รับคะแนนสูงสุดตามลำดับลงมา
  เป็นผู้ได้รับการเลือกตั้งเป็นกรรมการเท่ากับจำนวนกรรมการที่พึงจะเลือกตั้งในครั้งนั้น
  ในกรณีที่มีตำแหน่งกรรมการว่างลงเพราะเหตุอื่นนอกจากถึงคราวออกตามวาระ
  ข้อบังคับกำหนดให้คณะกรรมการสามารถเลือกบุคคลเข้าเป็นกรรมการแทนกรรมการท่านดังกล่าว
  เว้นแต่ในกรณีที่วาระของกรรมการท่านดังกล่าวเหลือน้อยกว่า 2 เดือน
  ในกรณีนี้คณะกรรมการสรรหาจะเป็นผู้เสนอชื่อบุคคลให้คณะกรรมการพิจารณาแต่งตั้ง
  ในส่วนของการสรรหาเจ้าหน้าที่บริหารอาจจะดำเนินการสรรหาโดยผู้บังคับบัญชาตามลำดับชั้น
  หรือผ่านคณะกรรมการสรรหาขึ้นอยู่กับตำแหน่งที่จะสรรหา
  ที่ผ่านมาการเปลี่ยนแปลงในตำแหน่งต่างๆของเจ้าหน้าที่บริหารมีไม่บ่อยนัก

  9.3 ค่าตอบแทนกรรมการ, ผู้บริหาร และผู้สอบบัญชีในรอบปี 2549

9.3.1. ค่าตอบแทนกรรมการและผู้บริหารที่เป็นตัวเงิน

  ในรอบปี 2549 ไม่มีการเปลี่ยนแปลงใด ๆ ในโครงสร้างผู้บริหาร ณ สิ้นปี 2549
  บริษัทมีกรรมการรวมทั้งสิ้น 11 คน และมีเจ้าหน้าที่บริหารทั้งสิ้น 15 คน โดยที่ผู้บริหาร 7 คน
  เป็นกรรมการของบริษัทด้วย กรรมการและผู้บริหารได้รับค่าตอบแทนที่เป็นตัวเงิน ดังนี้

  (ก) ค่าตอบแทนกรรมการ 12,312,000.- บาท

 โดยเป็นค่าตอบแทนในรูปเบี้ยประชุม และบำเหน็จกรรมการ

 (เงินบำเหน็จกรรมการเป็นจำนวนเงินคงที่ปีละ12ล้านบาท)

  (ข) ค่าตอบแทนรวมของเจ้าหน้าที่บริหารทุกคน 41,572,402.- บาท

  โดยเป็นค่าตอบแทนในรูปเงินเดือน โบนัส ค่าพาหนะ และ

  เงินสมทบกองทุนสำรองเลี้ยงชีพ

  ตารางแสดงค่าตอบแทนกรรมการปี 2549

  ในรอบปี 2549 คณะกรรมการได้จัดประชุมคณะกรรมการรวม 5 ครั้ง
  และคณะกรรมการตรวจสอบได้จัดประชุมรวม 6 ครั้ง
  สามารถสรุปข้อมูลการเข้าประชุมและการจ่ายค่าตอบแทนกรรมการได้ ดังนี้

  ----- ------------------ ---------------------------------------------- ---------------------------------------------- ---------- ------------- -------------
        ชื่อ – นามสกุล        การประชุมคณะกรรมการ                             การประชุมคณะกรรมการตรวจสอบ                      เบี้ยประชุม   ค่าบำเหน็จ      รวม
                           (จำนวนครั้งที่เข้าร่วมประชุม/จำนวนครั้งที่จัดประชุมทั้งหมด)   (จำนวนครั้งที่เข้าร่วมประชุม/จำนวนครั้งที่จัดประชุมทั้งหมด)                            

  1.    นายวิชัย มาลีนนท์      5/5                                                                                           40,000.-   1,981,250.-   2,021,250.-

  2.    นายประสาร มาลีนนท์   5/5                                                                                           20,000.-   1,031,250.-   1,051,250.-

  3.    นายประวิทย์ มาลีนนท์   5/5                                                                                           20,000.-   1,031,250.-   1,051,250.-

  4.    นายประชุม มาลีนนท์    5/5                                                                                           20,000.-   1,031,250.-   1,051,250.-

  5.    นางสาวรัตนา มาลีนนท์  5/5                                                                                           20,000.-   1,031,250.-   1,051,250.-

  6.    นางสาวนิภา มาลีนนท์   5/5                                                                                           20,000.-   1,031,250.-   1,051,250.-

  7.    นางสาวอัมพร มาลีนนท์  5/5                                                                                           20,000.-   1,031,250.-   1,051,250.-

  8.    นางรัชนี นิพัทธกุศล     5/5                                                                                           20,000.-   1,031,250.-   1,051,250.-

  9.    นายอรุณ งามดี        5/5                                            6/6                                            44,000.-   1,000,000     1,044,000.-

  10.   นายประธาน รังสิมาภรณ์ 5/5                                            6/6                                            44,000.-   900,000       944,000.-

  11.   นายมานิต บุญประกอบ   5/5                                            6/6                                            44,000.-   900,000       944,000.-
  ----- ------------------ ---------------------------------------------- ---------------------------------------------- ---------- ------------- -------------

  9.3.2 ค่าตอบแทนอื่น เช่น โครงการให้สิทธิซื้อหุ้น หลักทรัพย์แปลงสภาพ หุ้นกู้
  หรือสิทธิประโยชน์อย่างอื่นที่ผู้บริหารได้รับจากบริษัท

  -ไม่มี-

3.  การจ่ายค่าตอบแทนของผู้สอบบัญชี

  9.3.3.1 ค่าตอบแทนจากการสอบบัญชี (Audit Fee)

  บริษัทและบริษัทย่อยจ่ายค่าตอบแทนผู้สอบบัญชี ให้แก่

  - ผู้สอบบัญชีของบริษัท ในรอบปีบัญชีที่ผ่านมาเป็นจำนวนเงินรวม ___0___ บาท

  - สำนักงานสอบบัญชีที่ผู้สอบบัญชีสังกัด
  บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัด
  ในรอบปีที่ผ่านมาเป็นจำนวนเงินรวม 4,980,000.- บาท
  ต่ำกว่าที่ได้รับอนุมัติจากที่ประชุมสามัญผู้ถือหุ้นประจำปี 2549 เป็นจำนวนเงินรวม 10,000 บาท
  เนื่องจาก บริษัทย่อยที่จัดตั้งใหม่เริ่มดำเนินการช้ากว่ากำหนด

  9.3.3.2 ค่าบริการอื่น ( Non – audit Fee)

  - ผู้สอบบัญชีของบริษัท ในรอบปีบัญชีที่ผ่านมามีจำนวนเงิน _____0 ____ บาท

  และจะต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมาเป็นจำนวนเงินรวม
  _____0_____ บาท

-   สำนักงานสอบบัญชีที่ผู้สอบบัญชีสังกัดบุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีดังกล่าว
    ในรอบปีที่ผ่านมาเป็นจำนวนเงินรวม ____0____ บาท
    และต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมามีจำนวนเงินรวม
    _____0 _____ บาท

    4.  การกำกับดูแลกิจการ

  คณะกรรมการและฝ่ายจัดการได้นำหลักกำกับดูแลกิจการที่ดีตามคำแนะนำของตลาดหลักทรัพย์แห่งประเทศไทย
  รวมถึงข้อเสนอแนะอื่นๆของสำนักงานคณะกรรมการกำกับหลักทรัพย์มาปรับใช้กับองค์กรอย่างจริงจังและต่อเนื่อง
  โดยได้อบรมส่งเสริมให้พนักงานทุกระดับชั้นในองค์กรมีทัศนคติที่ดีในการนำหลักการกำกับดูแลกิจการที่ดีมาปรับใช้
  ทั้งในการกำหนดกลยุทธ์และแผนธุรกิจ ตลอดจนการปฏิบัติงานให้เป็นปกติต่อเนื่อง
  โดยได้ใช้สื่อภายในองค์กรในการสื่อสารให้เห็นถึงประโยชน์ในการปฏิบัติตามหลักการกำกับดูแลกิจการที่ดี
  ซึ่งนอกจากจะช่วยเสริมสร้างประสิทธิภาพ
  และเพิ่มประสิทธิผลในการดำเนินธุรกิจของกลุ่มบริษัทแล้ว
  และยังเสริมให้องค์กรเติบโตอย่างยั่งยืน สร้างความมั่งคั่งให้แก่ผู้ถือหุ้นในระยะยาวต่อไปอีกด้วย

  1. นโยบายการกำกับดูแลกิจการ

  คณะกรรมการให้ความสำคัญต่อการนำหลักการกำกับดูแลกิจการที่ดี
  ด้วยเชื่อว่าจะช่วยหนุนนำให้การดำเนินธุรกิจของกลุ่มบริษัทมีประสิทธิภาพและประสิทธิผลสูงสุด
  ส่งเสริมให้การดำเนินธุรกิจของกลุ่มบริษัทเติบโตอย่างมั่นคงและยั่งยืน
  เพิ่มความมั่งคั่งให้แก่ผู้ถือหุ้น
  และยังจะช่วยเสริมสร้างศรัทธาและรักษาความเชื่อมั่นในองค์กรให้เกิดแก่พนักงาน ผู้ถือหุ้น
  นักลงทุนและผู้มีส่วนได้เสียทุกกลุ่ม
  คณะกรรมการจึงได้กำหนดนโยบายเกี่ยวกับการกำกับดูแลกิจการของบริษัท ดังนี้

1.  บริษัทจะดำเนินงานด้วยความโปร่งใส สามารถตรวจสอบได้
    และเปิดเผยข้อมูลแก่ผู้เกี่ยวข้องทุกฝ่ายอย่างครบถ้วนเพียงพอ ตรงต่อความเป็นจริง
    และไม่ทำให้สำคัญผิดในสาระสำคัญ ไม่ปกปิดข้อมูลที่ควรต้องแจ้งในสาระสำคัญ
    รวมทั้งข้อมูลต้องเป็นปัจจุบัน และส่งตามกำหนดเวลา อย่างทั่วถึง

2.  บริษัทได้กำหนดนโยบาย อันจะเป็นทิศทางการดำเนินงานของบริษัท ที่สำคัญไว้ล่วงหน้าทุกปี
    คณะกรรมการจะให้ความสำคัญต่อระบบการควบคุมและตรวจสอบภายใน
    เพื่อกำกับดูแลให้กิจการดำเนินการตามนโยบายอย่างมีประสิทธิภาพ
    บริษัทจะดำเนินธุรกิจโดยคำนึงถึงความเสี่ยงอยู่เสมอ
    และมีการบริหารความเสี่ยงที่เพียงพอเหมาะสม

3.  บริษัทจะเคารพสิทธิและการปฏิบัติต่อผู้ถือหุ้นและผู้มีส่วนได้เสียทุกกลุ่ม ด้วยความซื่อสัตย์สุจริต
    เสมอภาค และเที่ยงธรรม

4.  กรรมการทุกคนจะใช้อำนาจที่ผู้ถือหุ้นให้ไว้ในการปฏิบัติหน้าที่ด้วยความซื่อสัตย์สุจริต
    จะไม่นำข้อมูลหรือโอกาสของบริษัทไปใช้เพื่อประโยชน์ของตนเองหรือผู้อื่น
    คณะกรรมการจะกำกับดูแลมิให้เกิดความขัดแย้งทางผลประโยชน์

5.  คณะกรรมการจะกำกับดูแลการบริหารกิจการตามวัตถุประสงค์ของบริษัท
    ตลอดจนมติที่ประชุมผู้ถือหุ้น ด้วยความระมัดระวังรอบคอบ ภายใต้กรอบข้อบังคับของบริษัท
    ข้อกำหนดกฎหมาย จริยธรรมทางธุรกิจ
    การตัดสินใจใดๆต้องกระทำอย่างสมเหตุสมผลบนข้อมูลที่น่าเชื่อถือและเพียงพอ
    คณะกรรมการจะปฏิบัติหน้าที่อย่างเต็มความสามารถและมีประสิทธิภาพ ด้วยความรับผิดชอบ

  ทั้งนี้ บริษัทจะมีการพิจารณาทบทวนนโยบายการกำกับดูแลกิจการนี้
  รวมถึงแนวทางปฏิบัติตามนโยบายนี้อย่างสม่ำเสมออย่างน้อยปีละครั้ง
  เพื่อให้ทันสมัยเหมาะสมกับสถานการณ์
  ในรอบปีที่ผ่านมาคณะกรรมการได้พิจารณาทบทวนนโยบายการกำกับดูแลกิจการของบริษัทแล้ว
  เห็นว่ายังมีความทันสมัยเหมาะสมกับการบริหารจัดการบริษัทอยู่

  นอกจากนี้ คณะกรรมการได้พิจารณามอบหมายให้สำนักตรวจสอบภายใน รับผิดชอบดูแลสอบทาน
  ว่าได้มีการนำนโยบายการกำกับฯนี้ไปใช้ในการปฏิบัติอย่างเป็นรูปธรรม
  และให้ติดตามดูผลการปฏิบัติตามแผนงาน
  จัดทำเป็นรายงานแจ้งให้คณะกรรมการได้รับทราบถึงอุปสรรค
  และปัญหาในการนำหลักการนี้มาปรับใช้กับองค์กร รวมถึงการให้คำแนะนำในการปรับปรุงแก้ไข

2.  สิทธิและความเท่าเทียมกันของผู้ถือหุ้น

  คณะกรรมการได้กำหนดเป็นนโยบาย
  และแจ้งให้พนักงานทุกระดับชั้นในองค์กรได้รับทราบและยึดถือปฏิบัติ
  ในการให้ความสำคัญต่อการเคารพสิทธิของผู้ถือหุ้น และได้เน้นให้มีการปฏิบัติต่อผู้ถือหุ้นทุกราย
  ไม่ว่าจะเป็น ผู้ถือหุ้นรายย่อย ผู้ถือหุ้นสถาบัน หรือแม้แต่กลุ่มผู้ถือหุ้นรายใหญ่ อย่างเท่าเทียมกัน
  โดยมอบหมายให้ บริษัท ศูนย์รับฝากหลักทรัพย์ (ประเทศไทย) จำกัด เป็นนายทะเบียนของบริษัท
  ให้บริการและอำนวยความสะดวกในด้านเอกสารสิทธิของผู้ถือหุ้น
  และได้มอบหมายให้สำนักเลขานุการบริษัทเป็นผู้รับผิดชอบหลัก
  ในการดูแลให้บริการแก่ผู้ถือหุ้นอีกด้วย

  คณะกรรมการได้คำนึงถึงสิทธิของผู้ถือหุ้น และได้ปฏิบัติต่อผู้ถือหุ้นทุกฝ่ายอย่าง
  เสมอภาคเท่าเทียมกัน
  โดยได้พยายามดำเนินการสนับสนุนให้ผู้ถือหุ้นได้ใช้สิทธิในการประชุมผู้ถือหุ้นเพื่อพิจารณาเรื่องต่างๆ
  ทางบริษัทจะรวบรวมข้อมูลที่สำคัญประกอบการตัดสินใจในแต่ละเรื่อง
  จัดทำเป็นเอกสารประกอบการประชุมส่งไปพร้อมกับหนังสือนัดประชุม
  เป็นการล่วงหน้าก่อนประชุมเสมอ โดยที่ผ่านมานอกจากจะส่งล่วงหน้าไม่น้อยกว่า 7
  วันตามกฎหมายแล้ว ยังได้ส่งร่างหนังสือเชิญประชุมผ่านระบบแจ้งข่าวสารตลาดหลักทรัพย์
  เพื่อเปิดเผยให้สาธารณะทราบตั้งแต่เมื่อมีมติเรียกประชุมด้วย
  เพื่อให้ผู้ถือหุ้นมีเวลาเพียงพอในการตัดสินใจ บริษัทได้มอบหมายให้บริษัทศูนย์รับฝากหลักทรัพย์ฯ
  นำส่งเอกสารเชิญประชุมทันทีที่ทราบข้อมูลผู้ถือหุ้นเมื่อปิดสมุดทะเบียนเสร็จ
  โดยในการประชุมสามัญผู้ถือหุ้น ประจำปี 2549 ที่ผ่านมานั้น
  ทางบริษัทได้จัดส่งร่างหนังสือเชิญประชุมผู้ถือหุ้น
  พร้อมความเห็นของคณะกรรมการและข้อมูลประกอบการพิจารณา ทั้งภาษาไทย และภาษาอังกฤษ
  แจ้งต่อตลาดหลักทรัพย์ฯ และได้นำขึ้นแสดงบนเว็บไซต์ของบริษัท
  ในทันทีที่ได้แจ้งมติที่ประชุมคณะกรรมการที่ได้มีมติให้เรียกประชุมฯ
  เพื่อให้ผู้ถือหุ้นที่สนใจได้มีโอกาสพิจารณาวาระการประชุมและข้อมูลประกอบการพิจารณาในการประชุมล่วงหน้ามากขึ้น
  ก่อนที่บริษัทจะจัดส่งหนังสือเชิญประชุมและเอกสารประกอบไปให้ทางไปรษณีย์

  นอกจากนี้ ยังสนับสนุนการใช้สิทธิของผู้ถือหุ้นในการออกเสียงลงคะแนน
  แม้ว่าตนเองจะไม่สามารถเข้าร่วมประชุมได้
  ด้วยการจัดส่งหนังสือมอบฉันทะและได้แจ้งรายละเอียดของเอกสารที่ต้องใช้ประกอบการมอบฉันทะ
  พร้อมทั้งข้อเสนอแนะในการมอบฉันทะ ไปพร้อมกับหนังสือเชิญประชุมด้วย
  ซึ่งผู้ถือหุ้นสามารถใช้สิทธิออกเสียงลงคะแนนแยกตามรายวาระ
  และสามารถออกเสียงลงคะแนนเลือกตั้งกรรมการแยกเป็นรายบุคคลได้

  เพื่อให้การดำเนินการประชุมเป็นไปอย่างราบรื่น
  โดยคำนึงถึงสิทธิของผู้ถือหุ้นทุกรายอย่างเท่าเทียมกัน ทางสำนักเลขาฯ
  จะได้แจกใบลงคะแนนแยกรายวาระให้แก่ผู้เข้าร่วมประชุมเมื่อมาแสดงตนตอนลงทะเบียนทุกคน
  และทางเลขานุการบริษัทจะแจ้งสิทธิในการออกเสียงลงคะแนน
  พร้อมด้วยวิธีการนับคะแนนเสียงให้ที่ประชุมทราบก่อนเริ่มการประชุม
  รวมถึงการแจ้งให้ที่ประชุมทราบเกี่ยวกับสิทธิของผู้มีส่วนได้เสียในแต่ละวาระ
  ก่อนเริ่มประชุมในวาระนั้นๆ
  เพื่อให้การพิจารณาออกเสียงลงคะแนนในแต่ละวาระคำนึงถึงประโยชน์สูงสุดของบริษัทเป็นสำคัญ
  ทั้งนี้ สำนักเลขาฯจะไม่กำหนดกติกาใดที่เป็นการจำกัดการใช้สิทธิของผู้ถือหุ้น

3.  สิทธิของผู้มีส่วนได้เสีย

  บริษัทตระหนักถึงความสำเร็จ ซึ่งต้องอาศัยแรงสนับสนุนจากผู้มีส่วนได้เสีย ในธุรกิจของกลุ่มบริษัท
  จึงได้ให้ความสำคัญต่อการปฏิบัติต่อผู้มีส่วนได้เสียทุกกลุ่มอย่างสุจริตและเที่ยงธรรม
  และคำนึงถึงสิทธิของผู้มีส่วนได้เสียทุกกลุ่มอย่างสม่ำเสมอ

  การปฏิบัติต่อผู้ถือหุ้นของบริษัทนั้น ฝ่ายบริหารได้ดูแลให้มีการคำนึงถึงสิทธิของผู้ถือหุ้น
  และปฏิบัติต่อผู้ถือหุ้นอย่างเสมอภาค เท่าเทียมกัน
  การดำเนินการใดๆต้องคำนึงถึงการสร้างมูลค่าให้แก่กิจการ และ
  สร้างความมั่งคั่งในระยะยาวของผู้ถือหุ้นเป็นสำคัญ

  ในส่วนของผู้มีส่วนได้เสียภายใน ได้แก่ พนักงานและผู้บริหารของกลุ่มบริษัท
  ซึ่งเป็นทรัพยากรที่สำคัญยิ่งของบริษัท
  คณะกรรมการได้มอบหมายให้ฝ่ายทรัพยากรบุคคลดูแลรับผิดชอบให้มีการดูแลให้พนักงานได้รับผลตอบแทนที่เพียงพอเหมาะสม
  ดูแลให้มีการปฏิบัติต่อพนักงานอย่างเป็นธรรม และเป็นไปตามกฎหมายแรงงาน โดย

-   จัดการให้มีสวัสดิการที่เพียงพอเหมาะสม แก่พนักงานทุกระดับชั้น เช่น การทำประกันภัยหมู่
    (ประกันชีวิต ประกันอุบัติเหตุ และประกันสุขภาพ) นอกเหนือจากการประกันสังคม
    การจัดให้มีกองทุนสำรองเลี้ยงชีพ การจัดให้มีการตรวจสุขภาพประจำปี
    และการสนับสนุนเครื่องแบบพนักงาน เป็นต้น ทั้งนี้ เนื่องจาก
    ในปีที่ผ่านมาปัญหาความไม่สงบในพื้นที่ชายแดนภาคใต้ทวีความรุนแรงมากยิ่งขึ้น
    ฝ่ายบริหารได้อนุมัติเพิ่มสวัสดิการให้แก่พนักงานที่ปฏิบัติหน้าที่ใน 3 จังหวัดชายแดนภาคใต้ ดังนี้
    1.) เพิ่มวงเงินประกันชีวิตให้สูงกว่าพนักงานปกติ 10 เท่า 2.) ให้เงินช่วยเหลือพิเศษ
    3,000-4,500บาทต่อคนต่อเดือน และ 3.) ได้จัดหาเสื้อเกราะให้ไว้ทุกคน

-   ด้านความปลอดภัย สำหรับพนักงานที่ประจำที่สำนักงาน
    ได้จัดฝึกอบรมให้ความรู้ในการปฏิบัติตัวในยามที่เกิดอัคคีภัยหรือกรณีเกิดเหตุการณ์ไม่สงบ
    ตลอดจนการซักซ้อมการเคลื่อนย้ายผู้บาดเจ็บออกจากอาคารในกรณีมีเหตุจำเป็น และเนื่องจาก
    กลุ่มบริษัทดำเนินธุรกิจเกี่ยวกับสื่อ จึงอาจถูกก่อกวนจากผู้ไม่ประสงค์ดีได้
    ฝ่ายบริหารจึงได้ให้ความรู้แก่พนักงานในการแจ้งเบาะแสหากมีเหตุที่ไม่น่าไว้วางใจ

-   ดูแลสนับสนุนให้พนักงานทุกคนได้รับการฝึกอบรมเพื่อพัฒนาศักยภาพอย่างเหมาะสมและต่อเนื่อง
    ที่ผ่านมาได้มีการจัดอบรมให้แก่ ทั้งฝ่ายบริหารและพนักงานระดับหัวหน้างาน ที่สำคัญๆ เช่น
    การอบรมหลักสูตรการกำกับดูแลกิจการ และหลักสูตรการบริหารจัดการ
    โดยคณาจารย์จากจุฬาลงกรณ์มหาวิทยาลัย
    และได้มีการจัดประชุมเชิงปฏิบัติการภายหลังจบการฝึกอบรม
    เพื่อให้ทั้งฝ่ายบริหารและพนักงานระดับหัวหน้างานได้แลกเปลี่ยนความคิดเห็น
    และทำงานร่วมกันให้ได้ดียิ่งขึ้น, หลักสูตรการพัฒนาระบบงานและการจัดทำ KPI,
    Leadership, เทคโนโลยีสื่อสารสำหรับสถานีโทรทัศน์, การบริหารความเสี่ยง, การขาย
    การตลาดยุคมัลติมีเดีย, Concept Design, General English, 3D Architecture
    with Autodesk Viz, ธรรมะในการดำเนินชีวิต และการทำชีวิตให้เป็นสุข เป็นต้น
    นอกจากนี้ ได้มีการเปิดโอกาสให้พนักงานได้เข้ารับการอบรม
    ตามโอกาสที่มีอยู่ทั่วไปภายนอกองค์กรนั้น
    จะคัดเลือกหลักสูตรที่เสริมกับภาระหน้าที่ของเจ้าหน้าที่และความเหมาะสมเป็นหลัก

-   ฝ่ายบริหารได้ใช้การประเมินผลการปฏิบัติงานของพนักงานและของหน่วยงานอย่างเป็นรูปธรรม
    โดยการกำหนดเป้าหมายของบริษัท จากนั้นได้ให้แต่ละฝ่ายกำหนดวัตถุประสงค์
    การกำหนดตัวชี้วัด KPI กำหนดเป้าหมาย และจัดให้มีประเมินผลเมื่อสิ้นปี
    โดยให้แก่ละฝ่ายสรุปผล สรุปปัญหา และเสนอแนวทางการแก้ไขด้วย ส่วนรายบุคคล
    ได้ใช้การประเมินผล เป็นเครื่องมือในการกระตุ้นให้พนักงานทำงานอย่างมีประสิทธิภาพ

-   ได้ดูแลให้การพิจารณาปรับเพิ่มค่าตอบแทนในอัตราที่เหมาะสมแก่พนักงานอย่างเป็นธรรม
    โดยให้มีหลักเกณฑ์การพิจารณาจากผลการประเมินอย่างชัดเจน
    และเพื่อเป็นแรงจูงใจให้พนักงานมีขวัญและกำลังใจในการทำงานอย่างซื่อสัตย์ต่อองค์กรในระยะยาว
    ได้มีการดูแลสร้างโอกาสในการปรับเลื่อนตำแหน่งและขยายขอบเขตความรับผิดชอบ เนื่องจาก
    จากภาวะเศรษฐกิจในระหว่างปี 2549 ที่ทำให้ค่าครองชีพสูงขึ้นกว่าอัตราปกติ
    ฝ่ายบริหารได้พิจารณาบรรเทาปัญหาดังกล่าว
    โดยได้พิจารณาให้เงินช่วยค่าครองชีพแก่พนักงานอย่างเท่าเทียมกัน

-   นำระบบ intranet มาใช้ เพื่อเสริมประสิทธิภาพระบบการสื่อสารภายในบริษัท
    โดยพนักงานทุกคนสามารถรับรู้ข้อมูลข่าวสารต่างๆภายในบริษัท และจัดให้พนักงานทุกคนมี
    E-mail address ของตนเอง เพื่อประโยชน์ในการติดต่อสื่อสาร
    และเปิดเว็บบอร์ดให้เป็นช่องทางแก่พนักงานได้แสดงความคิดเห็นถึงฝ่ายบริหารได้

-   จัดกิจกรรม Family Day เพื่อกระชับความสัมพันธ์กับครอบครัวพนักงาน

-   จัดให้มีสวัสดิการอื่นๆ ได้แก่ การจัดให้มีลานออกกำลังกายแก่พนักงาน
    เพื่อพัฒนาสุขภาพร่างกายให้แข็งแรง, ส่งเสริมให้มีการจัดชมรมกีฬาภายในบริษัท
    และสนับสนุนการแข่งขันกีฬาระหว่างสถานีโทรทัศน์อื่น,
    จัดให้มีตลาดนัดขายสินค้าอุปโภคบริโภคราคาพิเศษทุกวันสิ้นเดือน
    เพื่อช่วยลดปัญหาค่าครองชีพที่สูงขึ้น, นอกจากนี้
    ได้จัดให้มีห้องพยาบาลซึ่งมีแพทย์จากโรงพยาบาลกล้วยน้ำไท ออกตรวจสัปดาห์ละ 3 วัน

  ส่วนผู้จัด/ผู้ผลิตรายการ และนักแสดง แม้บางส่วนไม่ได้เป็นพนักงานบริษัท
  แต่บริษัทก็ได้ปฏิบัติกับผู้ผลิตรายการและนักแสดงเสมือนผู้มีส่วนได้เสียภายใน
  บริษัทจะสนับสนุนให้บุคลากรเหล่านี้ได้สร้างสรรค์ พัฒนา
  ผลิตรายการที่มีคุณภาพให้แก่บริษัทอย่างต่อเนื่อง โดยบริษัทได้จัดอบรมด้านวิชาชีพ เช่น
  การอบรมการแสดง สำหรับนักแสดงใหม่ การอบรมด้านการบริหารจัดการธุรกิจ
  นอกจากนี้ก็ได้จัดอบรมสัมมนาความรู้ทางกฎหมายเพื่อปกป้องสิทธิของตนเอง
  โดยผู้เชี่ยวชาญด้านกฎหมายลิขสิทธิ์ ทั้งสิทธิของนักแสดง และลิขสิทธิ์ของงานแสดง
  ในส่วนของการจ่ายค่าตอบแทนนั้น
  ฝ่ายบริหารจะดูแลให้มีการจ่ายค่าตอบแทนตรงตามกำหนดสัญญาอย่างครบถ้วน รวมถึง
  ให้การสนับสนุนด้านเครื่องมือ อุปกรณ์ และกำลังคน ตามความเหมาะสม
  เพื่อไม่ให้เป็นอุปสรรคต่อการผลิตรายการ
  อีกทั้งบริษัทยังได้ให้การสนับสนุนแก่มูลนิธิสวัสดิการนักแสดงอาวุโสอย่างต่อเนื่อง

  ส่วนของผู้มีส่วนได้เสียภายนอก ซึ่งได้แก่ ผู้ชม ผู้ฟัง
  บริษัทมีความมุ่งมั่นในการพัฒนาคุณภาพรายการอย่างสม่ำเสมอต่อเนื่อง
  เพื่อนำเสนอความบันเทิงสู่ผู้ชม ผู้ฟัง โดยไม่ละเลยถึงการสอดแทรกสาระความรู้
  การคำนึงถึงคุณธรรมและความเหมาะสมกับสังคมไทยเป็นสำคัญ
  เช่นการสร้างช่วงเวลาของครอบครัวในช่วงเย็น
  ในขณะเดียวกันก็ไม่ละเลยการพัฒนาเพิ่มประสิทธิภาพการออกอากาศ
  เพื่อเพิ่มคุณภาพการรับชมของผู้ชม ผู้ฟัง ให้ผู้ชม ผู้ฟังรู้สึกคุ้มค่าที่เลือกชมรายการของสถานี
  ให้สมกับคำขวัญของสถานี “คุ้มค่าทุกนาที ดูทีวีสีช่อง 3” นอกจากนี้
  ฝ่ายบริหารยังมีนโยบายให้สถานีเป็นสื่อในการรณรงค์เพื่อสังคมที่ดี ไม่ว่าจะเป็น
  การต่อต้านสิ่งเสพติด การออกกำลังการเพื่อสุขภาพที่ดี การร่วมกันรักษาสิ่งแวดล้อม
  การประหยัดพลังงาน
  และได้พยายามให้การดำเนินธุรกิจของกลุ่มบริษัทเป็นมิตรต่อสิ่งแวดล้อมทั้งในส่วนกายภาพและจิตใจ
  ฝ่ายบริหารก็ไม่ละเลยในการปฏิบัติต่อชุมชนที่บริษัทเกี่ยวข้องโดยเปิดโอกาสให้ประชาชนได้เข้าร่วมกิจกรรมที่บริษัทจัดขึ้น
  อย่างสม่ำเสมอ โดยไม่เลือกปฏิบัติ

  ในส่วนของการปฏิบัติต่อคู่ค้า ซึ่งได้แก่ ผู้อุดหนุนสินค้าและบริการ ผู้อุปถัมภ์รายการนั้น
  ฝ่ายบริหารจะดูแลให้มีการปฏิบัติต่อคู่ค้า
  ให้ถูกต้องและเป็นไปตามเงื่อนไขของสัญญาอย่างสมเหตุสมผล
  ฝ่ายบริหารมีความมุ่งมั่นที่จะพัฒนาคุณภาพรายการและปรับผังรายการ ให้มีความทันสมัย
  และถูกกับรสนิยมของผู้ชมที่ปรับเปลี่ยนอยู่ตลอดเวลา รวมถึงพัฒนาประสิทธิภาพสัญญาณ ทั้งนี้
  เพื่อให้ผู้อุดหนุนสินค้าและบริการ ผู้อุปถัมภ์รายการ
  ได้รับประโยชน์สูงสุดจากการบริการของทางบริษัท นอกจากนี้
  ยังกำกับดูแลให้มีการปฏิบัติตามสัญญาอย่างครบถ้วนถูกต้องด้วย
  และเนื่องจากข้อมูลข่าวสารเกี่ยวกับการพัฒนารายการ การปรับผังรายการ
  เป็นข้อมูลสำคัญที่ผู้อุดหนุนสินค้าและบริการ ผู้อุปถัมภ์รายการ
  ใช้ประกอบการตัดสินใจเลือกซื้อโฆษณา
  ฝ่ายบริหารจึงมีนโยบายให้ฝ่ายการตลาดและโฆษณาได้กระจายข้อมูลข่าวสาร
  เกี่ยวกับรายการของทางสถานีแก่ผู้อุดหนุนสินค้าและบริการ อย่างทั่วถึงและทันเวลา
  เพื่อให้ผู้อุดหนุนสินค้าและบริการ ได้รับประโยชน์สูงสุดจากการซื้อสื่อโฆษณาจากทางบริษัท

  ในส่วนของการปฏิบัติต่อเจ้าหนี้นั้น เนื่องจาก บริษัทมีนโยบายที่จะปฏิบัติตามสัญญาอย่างเคร่งครัด
  และสมเหตุสมผล โดยการชำระเงินต่อเจ้าหนี้ต้องครบถ้วนถูกต้องและให้ทันตามกำหนดเวลา
  เพื่อควบคุมไม่ให้มีการเสียค่าใช้จ่ายเพิ่มอันเกินจากค่าปรับตามสัญญา
  และเพื่อไม่ให้เสียความสัมพันธ์ทางการค้า นอกจากนี้
  เนื่องจากบริษัทให้ความสำคัญต่อการบริหารการเงินซึ่งมีกระแสเงินสดอยู่มาก
  จึงไม่นิยมกู้ยืมเงินจากสถาบันการเงิน กลุ่มบริษัทจึงมีเจ้าหนี้สถาบันการเงินน้อยมาก

  การปฏิบัติต่อคู่แข่งนั้น ฝ่ายบริหารมีนโยบายให้ปฏิบัติต่อคู่แข่งขันโดยสุจริต
  ด้วยการพัฒนาคุณภาพรายการ และประสิทธิภาพของสัญญาณการออกอากาศ
  คู่แข่งเองก็เป็นส่วนสำคัญที่ผลักดันให้กลุ่มบริษัทมีพัฒนาการในการผลิตสินค้าและบริการที่มีคุณภาพอย่างต่อเนื่อง

  ในส่วนของภาครัฐและหน่วยงานอื่นๆที่เกี่ยวข้องนั้น
  ฝ่ายบริหารจะดูแลให้มีการปฏิบัติตามกฎระเบียบข้อบังคับอย่างเคร่งครัด รวมถึง
  ให้ความร่วมมือ/ให้ความสนับสนุนช่วยเหลืออย่างเหมาะสม

  การจัดกิจกรรมเพื่อสังคมและสิ่งแวดล้อม

  ในส่วนสังคมและสิ่งแวดล้อมนั้น
  ทางสถานีได้มีการดำเนินการทั้งในรูปแบบการสนับสนุนด้านการเงิน
  และการจัดกิจกรรมรณรงค์ต่างๆ โดยกิจกรรมเพื่อสังคมที่ทำเป็นประจำต่อเนื่องมาถึงปัจจุบัน ร่วม
  20 ปี คือ การผลิตรายการวงเวียนชีวิต ในรูปแบบรายการสารคดีเชิงข่าว
  ออกอากาศช่วงเวลาข่าวตอนเย็นวันอาทิตย์
  เพื่อเป็นสื่อกลางในการส่งเสริมสังคมไทยให้มีความเอื้ออาทรต่อกัน
  โดยที่ผ่านมามีผู้ชมที่ประสงค์จะการบริจาคทุนทรัพย์ให้ความช่วยเหลือผู้ประสบเคราะห์ภัยผ่านทางสถานีฯ
  สถานีฯ จึงรวบรวมเงินบริจาคเหล่านั้นจัดเป็นกองทุนวงเวียนชีวิต
  และมีการจัดตั้งคณะกรรมการบริหารกองทุนด้วย โดยผู้ประสงค์ขอรับความช่วยเหลือ
  สามารถส่งข้อมูลเสนอมาที่กองทุนวงเวียนชีวิต
  ทางคณะกรรมการกองทุนฯจะพิจารณาการให้ความช่วยเหลือตามความจำเป็นเร่งด่วน
  โดยจะช่วยดำเนินการในการเปิดบัญชีธนาคาร
  และประชาสัมพันธ์หมายเลขบัญชีธนาคารตอนออกอากาศรายการ
  เพื่อให้ประชาชนที่มีความประสงค์จะช่วยเหลือทุนทรัพย์สามารถ
  โอนเงินเข้าบัญชีผู้ขอรับความช่วยเหลือได้โดยตรง โดยทางกองทุนวงเวียนชีวิต
  จะจัดสรรเงินส่วนหนึ่งบริจาคให้ผู้ขอรับความช่วยเหลือ เพื่อบรรเทาความทุกข์ร้อน ณ
  วันที่ไปถ่ายทำรายการด้วย โดยในปีที่ผ่านมา
  คณะกรรมการกองทุนฯได้พิจารณามอบทุนการศึกษาให้แก่เด็กที่สภาพครอบครัวขัดสน นอกจากนี้
  ที่ผ่านมาทางกองทุนฯ ได้เข้าร่วมโครงการสื่อเพื่อน้อง
  ซึ่งเป็นโครงการขนาดใหญ่ที่ทางสถานีฯร่วมกับหลายหน่วยงานในการมอบห้องสมุดสื่อ ให้กับ 33
  โรงเรียน ซึ่งประกอบด้วยสื่อการเรียนการสอนที่ใช้ห้องสมุด และสื่อไอที อาทิ คอมพิวเตอร์
  เครื่องพิมพ์ รีซีพเวอร์ จานดาวเทียม ทีวี เครื่องเล่นดีวีดี และหนังสือชุดห้องสมุด
  เพื่อเป็นการเพิ่มศักยภาพและเปิดโลกการเรียนรู้ของนักเรียนในถิ่นทุรกันดารด้วย

ส่วนกิจกรรมต่างๆที่จัดขึ้นในรอบปีสรุปได้ดังนี้

  กิจกรรมเพื่อผู้ประสบภัยและคนยากไร้ สถานีฯ
  ได้บริจาคเครื่องคอมพิวเตอร์ที่มีสภาพไม่สอดคล้องกับระบบงานของบริษัทในปัจจุบันจำนวน 59
  ชุดให้กับมูลนิธิวัดสวนแก้ว ซึ่งทางมูลนิธิฯมีโครงการคุณไม่ใช้เราขอ ซึ่งสถานีพิจารณาแล้วเห็นว่า
  เครื่องคอมพิวเตอร์จำนวนดังกล่าวจะสามารถนำไปใช้ประโยชน์ในการพัฒนาคุณภาพชีวิตผู้ด้อยโอกาสได้
  นอกจากนี้ ในรอบปี 2549 สถานีฯได้มีส่วนช่วยเหลือผู้ประสบอุทกภัยทางภาคเหนือ รวม 2 ครั้ง
  ครั้งแรกในเดือนมิถุนายน ต่อมาในเดือนตุลาคม เมื่อเขตภาคเหนือประสบอุทกภัยอีกครั้ง
  ทางสถานีฯได้นำนักแสดงร่วมรับบริจาคเพื่อชวยเหลือผู้ประสบอุทกภัยทางภาคเหนือ
  ได้รับเงินบริจาคกว่า 28 ล้านบาท รวมถึงจัดกิจกรรมเพื่อหารายได้สมทบทุนด้วย โดยทั้ง 2 ครั้ง
  ได้มอบเงินผ่านผู้แทนฝ่ายจัดหารายได้ สภากาชาดไทย

  กิจกรรมเพื่อสนับสนุนสถานพยาบาล ดาราและนักแสดงช่อง 3 ได้ร่วมกับคณะแพทยศาสตร์
  มหาวิทยาลัยมหิดล จำหน่ายธงและสติ๊กเกอร์ เพื่อหารายได้สมทบทุนช่วยเหลือผู้ป่วยผู้ยากไร้

  กิจกรรมด้านศาสนา ทางสถานีได้ออกอากาศรายการเทศนาฮาสุดขีดทุกวันพระ หลังข่าว 2 ทุ่ม
  เพื่อเสริมสร้างคุณธรรม จริยธรรมในสังคม นอกจากนี้ ในวันวิสาขบูชาที่ผ่านมา สถานีฯ ได้นำ
  ดารานักแสดงของสถานีฯร่วมจำหน่ายดอกบัวบูชา
  เพื่อนำรายได้มอบให้กับศูนย์ส่งเสริมพระพุทธศาสนาแห่งประเทศไทย
  นำไปทำกิจกรรมเพื่อเผยแผ่พระพุทธศาสนาต่อไป

  กิจกรรมการจัดคอนเสิร์ต คอนเสิร์ต ทีวี 3 สัญจร และคอนเสิร์ตลูกทุ่งซุปเปอร์ทัวร์
  ตระเวนจัดการแสดงเป้าหมายคือทุกจังหวัดของประเทศ
  วัตถุประสงค์หลักเพื่อการประชาสัมพันธ์รายการของทางสถานีฯ เพื่อให้ความบันเทิงแก่ผู้ชม
  และเชื่อมความสัมพันธ์ระหว่างสถานีฯ ดารานักแสดงกับผู้ชม ในระหว่างการแสดงคอนเสิร์ต
  ดาราและนักแสดงจะสอดแทรกการรณรงค์ส่งเสริมสังคม
  ส่งเสริมเยาวชนเพื่อให้ความสำคัญต่อการศึกษา และการใช้เวลาว่างให้เป็นประโยชน์ เช่น
  การออกกำลังกาย หรือทำกิจกรรมเพื่อความบันเทิง หลีกเลี่ยงยาเสพติด
  ร่วมรณรงค์เพื่อการประหยัดพลังงาน การรักษาสิ่งแวดล้อม งดดื่มสุรา เมาไม่ขับ
  และการรณรงค์อื่นๆตามยุคสมัย เช่น รณรงค์ให้ประชาชนไปใช้สิทธิเลือกตั้ง เป็นต้น
  โดยกิจกรรมเหล่านี้จะมีการบันทึกเทปรายการและเผยแพร่ทางสถานีเมื่อมีโอกาสเหมาะสม
  เพื่อให้ผู้ชมทั่วประเทศได้รับชมด้วย

  กิจกรรม POWER 3 Club
  เป็นกิจกรรมที่จัดขึ้นเพื่อสร้างกระแสความนิยมให้เกิดกับนักแสดงรุ่นใหม่ของสถานี ซึ่งมี
  www.thaitv3.com เป็นสื่อกลาง
  โดยเปิดโอกาสให้ผู้ชมเข้ามามีส่วนร่วมในกิจกรรมที่จัดขึ้นโดยการสมัครเป็นสมาชิก
  ที่ผ่านมามีการจัดกิจกรรมส่งต่อความรัก จากครอบครัว POWER 3 สู่ผู้ด้อยโอกาสในสังคม
  โดยได้จัดงานที่สถานสงเคราะห์คนชรา บ้านบางแค
  เพื่อการปลูกจิตสำนึกที่ดีและเป็นแบบอย่างให้เยาวชน ในการดูแลเอาใจใส่ผู้สูงอายุ
  เพื่อแสดงความกตัญญู และที่สถาบันราชนุกูล ดินแดง กลุ่มคนการศึกษาพิเศษ (เด็กปัญญาอ่อน)
  นอกจากการบริจาคเงิน สิ่งของเครื่องใช้และของเล่นเพื่อพัฒนาการเรียนรู้
  และการเคลื่อนไหวของบุคคลปัญญาอ่อนแล้ว ยังได้นำกิจกรรมต่างๆมาให้ความสนุกแก่เด็กๆ
  อีกด้วย เช่น การเล่านิทาน ร้องเพลง เล่นเกม วาดภาพ ประดิษฐ์สิ่งของ ฯลฯ นอกจากนี้
  ได้ร่วมกันบำเพ็ญประโยชน์โดยการฟื้นฟูโรงเรียนเด็กเล็กที่ประสบภัยน้ำท่วม จำนวน 9
  โรงเรียนด้วย

  กิจกรรมสำหรับเด็กและเยาวชน บริษัทได้จัดกิจกรรมการประกวดต่างๆเช่น
  การจัดกิจกรรมประกวดความสามารถของเด็กในวันเด็ก “Kid Dee Kid Day”, การประกวด
  C-SA ทางสายฝันสู่ดวงดาว เพื่อเฟ้นหาดาวดวงใหม่
  และส่งเสริมขีดความสามารถของเยาวชนไทยอายุระหว่าง 8-14 ปี ทั้งการร้องเล่น และร้องพูด
  อย่างมีหลักการบนพื้นฐานความรู้ที่แท้จริง, การประกวด Party No L
  สถานีฯร่วมกับสำนักงานกองทุนสนับสนุนการสร้างเสริมสุขภาพ (สสส.)
  จัดกิจกรรมสำหรับเยาวชนที่กำลังศึกษาในระดับปริญญาตรีให้ร่วมออกแบบงานปาร์ตี้ฉลองปีใหม่
  แบบไร้แอลกอฮอล์, สถานีฯ ร่วมกับสำนักงาน ป.ป.ส. คณะพาณิชย์ศาสตร์และการบัญชี
  มหาวิทยาลัยธรรมศาสตร์ ได้จัดให้มีการประกวด Junior Creative Award 2006 : Anti
  – Drug Challenge ภายใต้โครงการ Young Creative Award 2006
  เชิญชวนเยาวชนร่วมส่งผลงานเข้าแข่งขันการจัดประกวดสื่อต้นแบบ Anti – Drug Challenge
  โดยมีวัตถุประสงค์เพื่อส่งเสริมให้เยาวชนได้มีโอกาส
  ในการแสดงออกถึงความรู้ความสามารถและความคิดสร้างสรรค์ในทางที่ถูกต้อง
  ตลอดจนเป็นการใช้เวลาว่างให้เป็นประโยชน์
  และเพื่อให้เยาวชนได้รับประสบการณ์ในการทำงานในลักษณะเดียวกับมืออาชีพ
  และให้ภาคเอกชนได้มีส่วนร่วมในการสนับสนุนการผลิตและเผยแพร่สื่อสร้างสรรค์ รู้ทันยาเสพติด

  การจัดกิจกรรมเพื่อวัยรุ่น ได้แก่ การจัดเวทีประกวด M Thailand, Channel 3 male star
  challenge 2007 และมีสไทยแลนด์เวิลด์ เป็นต้น
  โดยมิได้มีวัตถุประสงค์เพื่อสรรสร้างรายการเพื่อความบันเทิงเพียงอย่างเดียว
  ทางสถานีฯและทีมงานมีเจตนารมณ์สร้างเวทีการประกวดเหล่านี้
  เพื่อส่งเสริมให้หนุ่มสาวไทยได้พัฒนาศักยภาพของตนเอง พัฒนาบุคลิกภาพ
  กล้าแสดงออกในเชิงสร้างสรรค์ ส่งเสริมให้หนุ่มสาวไทยใฝ่ศึกษา รักความก้าวหน้า
  มีความเป็นผู้นำ การประพฤติตนเป็นแบบอย่างที่ดี สนับสนุนการใช้เวลาว่างให้เป็นประโยชน์
  หลีกเลี่ยงการใช้ยาเสพติด

  กิจกรรมเพื่อผู้หญิง ทางสถานีฯโดยทีมงานรายการผู้หญิงถึงผู้หญิง ร่วมกับบริษัท เดอะมอลล์ กรุ๊ป
  ทำโครงการ Bra Charity และร่วมรณรงค์รับบริจาคชุดชั้นในสภาพดี
  และหารายได้มอบให้กับมูลนิธิอาสาเพื่อนพึ่ง(ภา) ยามยาก สภากาชาดไทย
  นำไปช่วยเหลือสตรีผู้ด้อยโอกาสทั่วประเทศ

  กิจกรรมเปิดประตูสถานีฯ ต้อนรับผู้มาเยือน ในรอบปีที่ผ่านมา สถานีวิทยุโทรทัศน์ไทยทีวีสี ช่อง 3
  ได้มีโอกาสต้อนรับนักศึกษา คณะบุคคล
  และผู้ที่สนใจเข้าเยี่ยมชมการดำเนินงานและเบื้องหลังการผลิรายการของสถานีฯ อย่างต่อเนื่อง
  โดยในปีที่ผ่านมามีผู้เข้าเยี่ยมทั้งสิ้น 3,381 คน

  ทั้งนี้
  คณะกรรมการได้เน้นให้คณะผู้บริหารติดต่อสื่อสารกับผู้มีส่วนได้เสียทุกกลุ่มอย่างต่อเนื่องสม่ำเสมอ
  เพื่อการแลกเปลี่ยนข้อมูลข่าวสารระหว่างกัน ตลอดจนรับฟังข้อเรียกร้อง,
  ความคิดเห็นและคำแนะนำของผู้มีส่วนได้เสียทุกกลุ่ม เพื่อประสานความร่วมมือกันอย่างยั่งยืน
  และเปิดกว้างให้มีการเข้าถึงกรรมการอิสระของบริษัทด้วย

  4. การประชุมผู้ถือหุ้น

  คณะกรรมการได้มอบหมายให้สำนักเลขานุการบริษัท เป็นผู้รับผิดชอบดูแลการจัดประชุมผู้ถือหุ้น
  โดยมีเป้าหมายให้ผู้ถือหุ้นทุกท่านได้มีโอกาสเข้าร่วมประชุม
  และได้ใช้สิทธิในการออกเสียงลงคะแนนในเรื่องต่างๆที่คณะกรรมการนำเสนอ
  และยังถือเป็นโอกาสที่ดีที่คณะกรรมการจะได้รับฟังข้อคิดเห็นและคำแนะนำของผู้ถือหุ้นด้วย

  คณะกรรมการจึงเน้นให้มีการคัดเลือกสถานที่จัดการประชุมที่มีการเดินทางสะดวก
  และกำหนดช่วงเวลาเพียงพอเหมาะสม
  เพื่อให้ผู้เข้าร่วมประชุมมีเวลาเพียงพอในการพิจารณาเรื่องต่างๆที่คณะกรรมการเสนอ
  ตลอดจนมีเวลาเพียงพอที่จะสอบถามข้อมูลเพิ่มเติม และแลกเปลี่ยนความคิดเห็นได้ นอกจากนี้
  บริษัทได้จัดส่งหนังสือมอบฉันทะแนบไปกับหนังสือเชิญประชุมด้วย
  เพื่ออำนวยความสะดวกในการใช้สิทธิของผู้ถือหุ้นที่ไม่สามารถเข้าร่วมประชุมด้วยตนเองได้
  โดยให้มีการระบุรายละเอียดในเรื่องที่จะพิจารณาในแต่ละวาระอย่างเพียงพอเหมาะสม
  เพื่อให้ผู้ถือหุ้นทุกท่านได้มีโอกาสใช้สิทธิออกเสียงลงคะแนนในเรื่องต่างๆ
  แม้ว่าตนเองจะไม่สามารถเข้าร่วมประชุมได้
  โดยบริษัทได้เสนอชื่อกรรมการที่เป็นอิสระให้เป็นผู้รับมอบฉันทะ
  ในกรณีที่ผู้ถือหุ้นไม่สะดวกในการหาผู้ที่จะมาเข้าร่วมประชุมและไม่ประสงค์จะมอบอำนาจให้ฝ่ายบริหารด้วย

  คณะกรรมการจะพิจารณาให้มีการให้รายละเอียดในทุกเรื่องที่เสนอขึ้นพิจารณา
  เพื่อให้ผู้ถือหุ้นมีข้อมูลเพียงพอต่อการตัดสินใจ
  โดยได้แสดงความเห็นของคณะกรรมการในแต่ละวาระไว้ด้วยอย่างชัดเจน
  การจัดส่งหนังสือเชิญประชุมนั้น บริษัทจะจัดส่งล่วงหน้า
  เพื่อให้ผู้ถือหุ้นได้มีเวลาเพียงพอในการพิจารณาเรื่องต่างๆล่วงหน้าก่อนเข้าประชุม
  และในปีนี้ก็ได้เริ่มส่งร่างหนังสือเชิญประชุมล่วงหน้าให้แก่ตลาดหลักทรัพย์ฯ
  และแสดงไว้ในเว็บไซต์ของบริษัทตั้งแต่เมื่อมีมติให้เรียกประชุม เพื่อเพิ่มเวลาในการพิจารณา

  คณะกรรมการรวมถึงคณะอนุกรรมการทุกชุด ให้ความสำคัญต่อการเข้าร่วมประชุมผู้ถือหุ้น
  ด้วยถือเป็นโอกาสที่จะได้ให้ข้อมูลต่อผู้ถือหุ้นของบริษัท กรรมการส่วนใหญ่จึงได้เข้าร่วมประชุม
  ในส่วนของประธานกรรมการตรวจสอบ กรรมการตรวจสอบ และกรรมการสรรหานั้น
  เข้าร่วมประชุมครบทุกท่าน

  ในระหว่างการดำเนินการประชุมนั้น ประธานในที่ประชุมจะควบคุมการใช้เวลาอย่างเหมาะสม
  เพื่อให้ผู้ถือหุ้นมีเวลาเพียงพอในการพิจารณาเรื่องต่างๆ ในแต่ละวาระ
  และได้เปิดโอกาสให้ผู้ถือหุ้นได้ใช้สิทธิอย่างเท่าเทียมกัน
  ในการตรวจสอบการดำเนินงานของบริษัท โดยผู้ถือหุ้นทุกคนสามารถสอบถาม และแสดงความเห็น
  รวมถึงการให้ข้อเสนอแนะต่างๆ ได้อย่างเต็มที่

  เพื่อให้รายงานการประชุมผู้ถือหุ้นได้มีการบันทึกสาระสำคัญของเรื่องต่างๆที่เสนอขึ้นพิจารณา
  มีการเก็บรายละเอียดของมติที่ประชุม
  ตลอดจนข้อเสนอแนะและความเห็นของผู้เข้าร่วมประชุมทุกฝ่ายอย่างครบถ้วน
  คณะกรรมการจะพิจารณาสอบทานรายงานการประชุมผู้ถือหุ้นในการประชุมคณะกรรมการครั้งถัดมาทันที
  และมีการนำขึ้นแสดงบนเว็บไซต์ของบริษัท
  เพื่อให้ผู้เข้าร่วมประชุมได้สอบทานความครบถ้วนอีกทางหนึ่ง
  ก่อนนำเสนอให้ที่ประชุมผู้ถือหุ้นเพื่อพิจารณารับรองในการประชุมครั้งถัดไป

  5. ภาวะผู้นำและวิสัยทัศน์

  คณะกรรมการได้พิจารณากำหนดวิสัยทัศน์ของบริษัท ไว้ดังนี้ “เป็นบริษัทชั้นนำด้านการผลิต
  และนำเสนอข่าวสาร สาระและความบันเทิง ที่ให้คุณค่าสูงสุด” นอกจากนี้
  คณะกรรมการได้พิจารณากำหนดเป้าหมายขององค์กร
  โดยได้สื่อสารเป้าหมายนั้นให้แก่พนักงานทุกระดับชั้นได้รับทราบ
  และได้พิจารณากำหนดทิศทางและนโยบายการบริหารจัดการ
  เพื่อประโยชน์สูงสุดของบริษัทและผู้ถือหุ้นในระยะยาว ในการกำกับดูแลกิจการ
  คณะกรรมการได้ติดตามความคืบหน้าและให้ข้อชี้แนะต่างๆผ่านทางกรรมการบริหาร นอกจากนี้
  ยังได้ให้ความสำคัญต่อการกำกับให้ฝ่ายบริหารปรับปรุงแก้ไขประเด็นต่างๆ ที่ผู้สอบบัญชี,
  คณะกรรมการตรวจสอบและสำนักตรวจสอบภายในนำเสนอ

  เนื่องจาก ธุรกิจของบริษัทมีบุคลากรเป็นทรัพยากรที่สำคัญ การร่วมแรงร่วมใจ
  และความสนับสนุนจากพนักงานทุกระดับชั้น
  จะผลักดันให้การดำเนินธุรกิจของกลุ่มบริษัทบรรลุเป้าหมายที่วางไว้ ดังนั้นในการบริหารองค์กร
  คณะกรรมการบริหารให้ความสำคัญกับการวางโครงสร้างองค์กร
  เพื่อให้การทำงานมีระบบงานที่มีประสิทธิภาพ มีการเกื้อหนุนระหว่างหน่วยงาน นอกจากนี้
  ได้รณรงค์ให้พนักงานมีความจงรักภักดีและมีทัศนคติที่ดีต่อองค์กร
  สนับสนุนให้พนักงานทุกระดับชั้นได้มีโอกาสแสดงความคิดเห็น เพื่อให้มีส่วนร่วมในการพัฒนาองค์กร
  เน้นหนักให้มีการประสานความร่วมมือระหว่างหน่วยงาน
  สร้างทัศนคติที่ดีต่อการสมานสามัคคีของพนักงานในองค์กร
  ให้เห็นว่าผลสำเร็จขององค์กรเกิดจากความร่วมมือของพนักงานทุกฝ่ายทุกคน ทั้งนี้
  เพื่อให้คณะกรรมการบริหารสามารถรับรู้ข้อมูลธุรกิจที่ทันสมัย
  เพื่อกำหนดกลยุทธ์การแข่งขันได้ทันต่อเหตุการณ์ คณะกรรมการบริหารและเจ้าหน้าที่บริหาร
  จึงจัดประชุมเป็นประจำสม่ำเสมอทุกสัปดาห์

  คณะกรรมการได้จัดประชุมเพื่อพิจารณาประเมินผลการปฏิบัติหน้าที่ของคณะกรรมการ สำหรับปี
  2549 โดยกรรมการทุกท่านมีส่วนร่วมในการประเมิน ทั้งนี้เพื่อให้แน่ใจว่ากรรมการทุกท่าน
  ได้ปฏิบัติหน้าที่อย่างเต็มกำลังความสามารถ ยึดหลักปฏิบัติตามแนวทางคู่มือกรรมการ
  ที่สำนักงานคณะกรรมการกำกับหลักทรัพย์และตลาดหลักทรัพย์แนะนำ

  บริษัทได้สนับสนุนงบประมาณให้กรรมการทุกท่านได้เพิ่มพูนความรู้และทักษะการทำงานของกรรมการ
  โดยเฉพาะอย่างยิ่งการอบรมหลักสูตรต่างๆของสมาคมส่งเสริมคณะกรรมการบริษัทไทย IOD
  โดยกรรมการส่วนใหญ่ได้เข้าอบรมหลักสูตร Director Accreditation Program (DAP)
  ในระหว่างปี 2546-2547, สำหรับกรรมการที่ไม่มีพื้นฐานด้านบัญชี
  บริษัทได้สนับสนุนให้เข้าอบรมหลักสูตร Finance for Non-Finance Director  (FN)
  ตามความสะดวก  นอกจากนี้ได้สนับสนุนกรรมการตรวจสอบ ให้เข้ารับการอบรมหลักสูตร Audit
  Committee Program รุ่นที่ 8/2005
  และยังได้สนับสนุนให้เลขานุการบริษัทได้เข้ารับการอบรมหลักสูตร Directors
  Certification Program (DCP) รุ่นที่ 63 ด้วย
  คณะกรรมการไม่มีปัญหาและอุปสรรคใดในการปฏิบัติหน้าที่ มีอิสระในการตัดสินใจ
  และได้รับความร่วมมือและการสนับสนุนจากฝ่ายจัดการเป็นอย่างดี
  คณะกรรมการได้กำกับดูแลว่านโยบายที่มอบหมายได้ถูกฝ่ายจัดการนำไปปฏิบัติ
  และมีการติดตามผลอย่างครอบคลุมครบถ้วน

  เนื่องจาก คณะกรรมการบริษัทให้ความสำคัญในการเพิ่มความหลากหลาย
  และเพิ่มประสิทธิภาพของคณะกรรมการโดยรวม ดังนั้น
  ในอนาคตจึงอาจมีการสรรหากรรมการใหม่ เพื่อเป็นการเตรียมความพร้อมให้แก่กรรมการใหม่
  คณะกรรมการได้มอบหมายให้ผู้อำนวยการฝ่าย ฝ่ายทรัพยากรบุคคล
  รับผิดชอบในการให้ข้อมูลที่ควรทราบ รวมถึงการอธิบาย ตอบคำถามทำความเข้าใจ
  พาเยี่ยมชมกิจการ (การปฐมนิเทศ) แก่กรรมการใหม่
  เพื่อให้กรรมการใหม่ได้รับทราบถึงวิสัยทัศน์ของบริษัท ข้อมูลการดำเนินธุรกิจของกลุ่มบริษัท
  ได้รู้จักโครงสร้างการบริหารงาน รับทราบวัฒนธรรมองค์กร กฎ กติกาที่สำคัญๆภายในบริษัท
  รวมถึงรับทราบแนวทางการกำกับดูแลกิจการที่คณะกรรมการชุดปัจจุบันดำเนินการอยู่
  เพื่อให้กรรมการใหม่ได้ปฏิบัติหน้าที่ได้อย่างเต็มที่ ไม่มีอุปสรรคในการทำงาน
  นอกเหนือจากการรวบรวมข้อมูลไว้ในหนังสือคู่มือบริหารงานบุคคลของบริษัท

  6. ความขัดแย้งทางผลประโยชน์

  ในส่วนของการป้องกันความขัดแย้งทางผลประโยชน์นั้น
  บริษัทได้กำหนดในข้อบังคับของบริษัทว่าบริษัทจะปฏิบัติตามข้อบังคับ ประกาศ
  คำสั่งหรือข้อกำหนดของตลาดหลักทรัพย์แห่งประเทศไทย
  รวมตลอดถึงการปฏิบัติตามข้อกำหนดเกี่ยวกับการเปิดเผยข้อมูลการทำรายการที่เกี่ยวโยงกัน
  และการได้มาจำหน่ายไปซึ่งสินทรัพย์ของบริษัท นอกจากนี้
  คณะกรรมการได้กำหนดนโยบายการทำรายการระหว่างกันไว้ว่า การทำรายการระหว่างกันใดๆ
  จะต้องเป็นไปตามปกติของธุรกิจ ตามราคาตลาด
  ซึ่งสามารถเปรียบเทียบได้กับรายการค้าที่เกิดกับบุคคลภายนอก
  รายการที่เกี่ยวโยงกันโดยส่วนใหญ่จะเป็นรายการระหว่างกันในหมู่บริษัทในกลุ่มซึ่งส่วนใหญ่บีอีซี
  เวิลด์มีส่วนได้เสียเกือบร้อยละร้อย จะมีรายการกับบริษัทย่อยที่บริษัทมีส่วนได้เสียต่ำกว่าร้อยละ90
  หรือกับบริษัทร่วมบ้างไม่มากนัก
  ส่วนรายการที่อาจจะมีความขัดแย้งทางผลประโยชน์จะมีก็แต่เฉพาะที่เป็นรายการจำเป็นเท่านั้น
  และเมื่อมีรายการก็จะมีการสอบทานโดยกรรมการตรวจสอบ
  และมีการดำเนินการตามที่เหมาะสมก่อนทำรายการ
  รายการระหว่างกันกับบุคคลที่อาจมีความขัดแย้งในปี 2549, นโยบายการทำรายการ,
  ความจำเป็นและความสมเหตุสมผลของรายการ
  รวมถึงมาตรการหรือขั้นตอนในการอนุมัติการทำรายการ ได้เปิดเผยไว้ในหน้า 84 ของรายงานนี้
  นอกจากนี้
  ได้กำหนดให้กรรมการและผู้บริหารของบริษัทต้องนำส่งสำเนารายงานการเปลี่ยนแปลงการถือหลักทรัพย์ที่ยื่นต่อสำนักงาน
  กลต. ให้เลขานุการคณะกรรมการทุกครั้ง
  เพื่อรวบรวมจัดทำสรุปรายงานเสนอเป็นวาระเพื่อทราบในการประชุมคณะกรรมการบริษัททุกครั้ง

  7. จริยธรรมธุรกิจ

  ในส่วนของจริยธรรมทางธุรกิจ
  บริษัทมีนโยบายและได้แจ้งให้ผู้บริหารและพนักงานทราบและเข้าใจถึงมาตรฐานการปฏิบัติตนตามที่บริษัทคาดหวัง
  ให้ปฏิบัติตามกฎเกณฑ์แนวทางปฏิบัติและข้อเสนอแนะของตลาดหลักทรัพย์ฯ
  และของคณะกรรมการกำกับหลักทรัพย์และตลาดหลักทรัพย์โดยเคร่งครัด
  คณะกรรมการได้มีการสอบทานแจ้งเตือนให้กรรมการและผู้บริหารปฏิบัติตามกฎระเบียบอยู่เป็นประจำ
  ทั้งนี้ฝ่ายทรัพยากรบุคคลได้จัดทำและแจกจ่ายคู่มือพนักงานให้แก่พนักงานทุกคนในองค์กร
  ซึ่งภายในได้บรรจุจรรยาบรรณพนักงาน แบ่งออกเป็น 6 หมวด ได้แก่ จรรยาบรรณต่อลูกค้า
  จรรยาบรรณต่อบริษัท จรรยาบรรณต่อตนเอง จรรยาบรรณต่อผู้บังคับบัญชา
  จรรยาบรรณต่อผู้ร่วมงาน จรรยาบรรณต่อผู้ใต้บังคับบัญชา ซึ่งได้รวบรวมข้อพึงปฏิบัติต่างๆ
  เพื่อให้ผู้ที่เกี่ยวข้องยึดถือเป็นแนวทางในการปฏิบัติหน้าที่ตามภารกิจของบริษัท
  และเพื่อเป็นแนวทางในการปฏิบัติต่อบริษัท ผู้มีส่วนได้เสียทุกกลุ่ม โดยคำนึงถึงความซื่อสัตย์ สุจริต
  และเที่ยงธรรม นอกจากการแจ้งข้อพึงปฏิบัติแล้ว ในคู่มือพนักงานก็ได้แสดงโทษทางวินัยไว้ด้วย

  8. การถ่วงดุลของกรรมการที่ไม่เป็นผู้บริหาร

  คณะกรรมการประกอบด้วยกรรมการ11ท่าน โดยมีกรรมการที่ดำรงตำแหน่งเป็นกรรมการ
  บริหารและเจ้าหน้าที่บริหารด้วยรวม 7 ท่าน มีกรรมการที่ไม่เป็นผู้บริหาร 1 ท่าน
  ซึ่งเมื่อรวมกับกรรมการที่เป็นอิสระจำนวน 3 ท่าน ซึ่งทั้ง 3
  ท่านดำรงตำแหน่งเป็นกรรมการตรวจสอบด้วย (นิยามกรรมการอิสระแสดงไว้ในหน้า 56
  ของรายงานนี้) จะมีสัดส่วนเกินกว่าหนึ่งในสามของคณะกรรมการ เพื่อการถ่วงดุล
  และให้สามารถสอบทานการบริหารงานได้ ในการประชุมคณะกรรมการ
  กรรมการทุกท่านสามารถแสดงความคิดเห็นได้อย่างเต็มที่
  โดยเลขานุการคณะกรรมการจะบันทึกความคิดเห็นของกรรมการทุกท่านไว้ในรายงานการประชุมด้วย

  9. การรวมหรือแยกตำแหน่ง

  คณะกรรมการของบริษัทได้แต่งตั้งให้มีคณะกรรมการบริหารขึ้นเป็นคณะทำงาน
  เพื่อดูแลบริหารงานประจำของกลุ่มปัจจุบัน
  คณะกรรมการบริหารประกอบด้วยกรรมการของบริษัทและกรรมการของบริษัทย่อยรวมเจ็ด(7)ท่าน
  โดยแต่ละท่านจะมีอำนาจหน้าที่ดูแลควบคุมการปฏิบัติงานประจำของแต่ละสายงานธุรกิจแยกกันไป
  ตามแต่ความถนัด ความสนใจ ความสามารถ ความเหมาะสมของแต่ละท่าน
  โดยคณะกรรมการบริหารจะรับทิศทาง/นโยบายและหลักการกำกับดูแลกิจการมาจากคณะกรรมการ
  เพื่อมากำหนดเป็นแผนดำเนินงาน
  โดยประธานเจ้าหน้าที่ปฏิบัติการจะเป็นผู้กำกับดูแลการบริหารงานและการปฏิบัติงานของเจ้าหน้าที่บริหาร

  10. ค่าตอบแทนกรรมการและผู้บริหาร

  หลักเกณฑ์การพิจารณาค่าตอบแทนกรรมการและผู้บริหารของบริษัท จะคำนึงถึงภาระหน้าที่,
  ปริมาณความรับผิดชอบ, ความสามารถในการปฏิบัติหน้าที่ให้เป็นไปตามเป้าหมาย นอกจากนี้
  ได้พิจารณาผลประกอบการของบริษัทประกอบกับข้อมูลค่าตอบแทนของบริษัทจดทะเบียนอื่นในอุตสาหกรรมเดียวกัน
  รวมถึงบริษัทจดทะเบียนอื่นที่มีขนาดใกล้เคียงกัน
  แม้ว่าในปัจจุบันเรายังไม่มีคณะอนุกรรมการพิจารณาค่าตอบแทน
  แต่ในการพิจารณากำหนดค่าตอบแทนกรรมการ, กรรมการในคณะอนุกรรมการ
  คณะกรรมการทั้งคณะได้พิจารณาค่าตอบแทนของกรรมการและกรรมการในอนุกรรมการแต่ละชุด
  โดยใช้หลักเกณฑ์เดียวกันดังที่กล่าวข้างต้น ก่อนนำเสนอความเห็นในเรื่องนี้
  ให้ที่ประชุมผู้ถือหุ้นเพื่อพิจารณาตัดสินใจขั้นสุดท้าย
  ตารางแสดงค่าตอบแทนกรรมการแสดงไว้ในหน้า 61

  11. การประชุมคณะกรรมการ

  กรรมการทุกท่านให้ความสำคัญต่อการเข้าร่วมประชุม
  โดยจะเข้าร่วมประชุมอย่างสม่ำเสมอพร้อมเพรียงกัน
  เนื่องจากเป็นการปฏิบัติหน้าที่ที่ผู้ถือหุ้นมอบหมาย และเป็นโอกาสใช้อำนาจที่ผู้ถือหุ้นมอบให้
  โดยปกติคณะกรรมการจะมีการประชุมอย่างสม่ำเสมอเพื่อการติดตามผลการดำเนินงานของบริษัท
  และเพื่อพิจารณางบการเงินรวมของบริษัทและบริษัทย่อยก่อนเปิดเผยเป็นการทั่วไป นอกจากนี้
  จะพิจารณากลั่นกรองเรื่องการดำเนินธุรกิจที่สำคัญๆ และพิจารณาให้นโยบายต่างๆแก่ฝ่ายบริหาร
  ทั้งนี้ เพื่อให้กรรมการทุกท่านได้ปฏิบัติหน้าที่ได้อย่างเต็มที่
  และได้ใช้อำนาจที่ผู้ถือหุ้นมอบหมายมาอย่างไม่มีอุปสรรค คณะกรรมการจึงได้มีข้อตกลงร่วมกันว่า
  ในวาระการประชุมใดที่มีกรรมการที่อาจมีผลประโยชน์ขัดแย้ง
  กรรมการท่านนั้นจะไม่เข้าร่วมประชุมในวาระนั้นๆ เพื่อให้กรรมการท่านอื่นๆ
  สามารถใช้ดุลพินิจในการพิจารณาและออกเสียงในที่ประชุมได้อย่างเป็นอิสระ

  ในการนัดประชุมคณะกรรมการ
  ทางสำนักเลขานุการบริษัทจะอำนวยความสะดวกแก่กรรมการทุกท่าน
  โดยจะจัดทำตารางนัดประชุมล่วงหน้าตลอดปีและแจ้งให้แก่กรรมการทุกท่านได้ทราบตั้งแต่ต้นปี
  โดยปกติทางสำนักเลขาฯ จะจัดส่งหนังสือเชิญประชุมเพื่อแจ้งวาระการประชุม
  พร้อมด้วยเอกสารประกอบการประชุมเป็นการล่วงหน้า
  หากเอกสารใดล่าช้าก็จะจัดส่งตามไปให้เร็วที่สุด
  เพื่อให้คณะกรรมการมีเวลาเพียงพอในการศึกษาข้อมูล
  และได้พิจารณาเรื่องนั้นๆก่อนเข้าร่วมประชุม โดยเฉพาะในกรณีที่เรื่องที่ต้องพิจารณานั้นซับซ้อน
  ยิ่งจะต้องเผื่อเวลาให้มากขึ้น

  ในการประชุมคณะกรรมการแต่ละครั้ง ประธานที่ประชุมคณะกรรมการ
  จะจัดสรรเวลาในการประชุมให้เพียงพอเหมาะสม
  เพื่อให้คณะกรรมการมีเวลาเพียงพอในการพิจารณาเรื่องต่างๆที่เสนอเข้าที่ประชุม รวมถึง
  มีเวลาเพียงพอในการแลกเปลี่ยนความคิดเห็น
  โดยเจ้าหน้าที่บริหารจะเข้าร่วมประชุมเพื่อชี้แจงและให้ข้อมูลประกอบการพิจารณาด้วย

  นอกจากนี้ ได้ให้ความสำคัญในการจัดทำบันทึกรายงานการประชุม
  เพื่อให้มีการบันทึกประเด็นต่างๆ
  ตลอดจนความเห็นและข้อชี้แนะของผู้เข้าร่วมประชุมทุกท่านอย่างครบถ้วนถูกต้อง
  ตารางแสดงจำนวนครั้งการประชุมคณะกรรมการแสดงไว้ในหน้า 61

12. คณะอนุกรรมการ

  คณะกรรมการได้จัดให้มีคณะอนุกรรมการย่อยช่วยในการบริหารงาน หรือกลั่นกรองงานบางเรื่อง
  ได้แก่ 1.) คณะกรรมการบริหาร เพื่อดูแลบริหาร งานประจำของกลุ่ม
  ปัจจุบันคณะกรรมการบริหารประกอบด้วยกรรมการของบริษัทรวมเจ็ด(7) ท่าน
  โดยแต่ละท่านจะมีอำนาจหน้าที่ดูแล ควบคุมการปฎิบัติงานประจำ
  ของแต่ละสายงานธุรกิจแยกกันไปตามแต่ความถนัด ความสนใจ ความสามารถ
  ความเหมาะสมของแต่ละท่าน และยังทำหน้าที่เป็นกรรมการของบริษัทย่อยอีกด้วย 2.)
  คณะกรรมการสรรหา เพื่อช่วยทำหน้าที่กำหนดหลักเกณฑ์และกระบวนการการสรรหากรรมการ
  รวมถึง คัดเลือก และ สรรหาบุคคลที่สมควรได้รับการเสนอชื่อเป็นกรรมการ
  ในกรณีที่ตำแหน่งว่างลง เพื่อเสนอที่ประชุมผู้ถือหุ้น หรือที่ประชุมคณะกรรมการบริษัทแต่งตั้ง
  แล้วแต่กรณี 3.) คณะกรรมการตรวจสอบ ประกอบด้วยกรรมการที่เป็นอิสระจำนวน 3 ท่าน
  เพื่อช่วยทำหน้าที่ตรวจสอบการทำงานของฝ่ายบริหาร
  มีบทบาทสำคัญในการสอบทานรายงานทางการเงิน
  เพื่อให้งบการเงินนั้นจัดทำขึ้นโดยถูกต้องตามมาตรฐานการบัญชีที่รับรองทั่วไปในประเทศไทย
  มีการเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
  รวมถึงการสอบทานให้บริษัทมีการเปิดเผยข้อมูลสำคัญ
  และข้อมูลเกี่ยวกับรายการระหว่างกันหรือรายการที่อาจมีความขัดแย้งทางผล
  ประโยชน์อย่างเพียงพอ ตารางแสดงจำนวนครั้งการประชุมคณะกรรมการตรวจสอบ
  แสดงไว้ในหน้า 61

  13. ระบบการควบคุมและการตรวจสอบภายใน

  บริษัทได้จัดให้มีและดำรงไว้ซึ่งระบบการควบคุมภายในที่มีประสิทธิผล
  เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
  และเพียงพอที่จะดูแลรักษาสินทรัพย์
  และป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ
  โดยคณะกรรมการได้จัดตั้งคณะกรรมการตรวจสอบและสำนักตรวจสอบภายใน
  เพื่อสอบทานความเพียงพอและความเหมาะสมของระบบการควบคุมภายในของบริษัทและบริษัทย่อย
  ศึกษาปัญหาขององค์กร เสนอแนวทางการแก้ไข การป้องกัน
  ตลอดจนการบริหารความเสี่ยงขององค์กรอีกด้วย
  และเพื่อให้การปฏิบัติหน้าที่ของสำนักตรวจสอบภายในมีความเป็นอิสระ
  และได้รับความร่วมมือจากพนักงานทุกระดับชั้น คณะกรรมการจึงได้จัดให้มีการเผยแพร่
  กฎบัตรคณะกรรมการตรวจสอบ และกฎบัตรสำนักตรวจสอบภายใน
  ให้พนักงานทุกระดับชั้นได้รับทราบโดยทั่วกัน

  คณะกรรมการตรวจสอบได้ประชุมร่วมกับผู้สอบบัญชีและผู้ตรวจสอบภายใน
  เป็นประจำอย่างน้อยไตรมาสละครั้ง ทุกครั้งที่ประชุมจะมีการสอบถาม
  เพื่อประเมินถึงความเพียงพอและความเหมาะสมของระบบการควบคุมภายในของบริษัทและบริษัทย่อย
  คณะกรรมการตรวจสอบได้รายงานผลการดำเนินงานของคณะกรรมการตรวจสอบต่อคณะกรรมการ
  ในการประชุมคณะกรรมการทุกครั้ง
  และเมื่อมีประเด็นปัญหาหรือข้อเสนอแนะในอันที่จะพัฒนาให้ระบบการควบคุมภายในดีขึ้น
  ก็จะเน้นไว้อยู่ในรายงานนั้นๆ นอกจากนี้ยังได้หารือกับตัวแทนฝ่ายบริหาร
  เพื่อรับทราบประเด็นที่อาจเป็นปัญหาเกี่ยวกับการบริหารงาน
  และอาจมีผลกระทบต่อการดำเนินธุรกิจของบริษัท
  และให้ความเห็นเสนอแนะฝ่ายบริหารตามความเหมาะสม
  พร้อมทั้งได้มีการรายงานผลของการติดตามการปฏิบัติหรือไม่ปฏิบัติตามข้อเสนอแนะนั้น
  แจ้งให้แก่คณะ กรรมการด้วย

  โดยสรุปคณะกรรมการตรวจสอบและคณะกรรมการบริษัท
  มีความเห็นพ้องกันว่าบริษัทและบริษัทย่อยมีระบบการควบคุมภายในที่เหมาะสมและเพียงพอ
  รายงานของคณะกรรมการตรวจสอบได้แสดงไว้ในเอกสารแนบ 3 หน้า 110 ของรายงานฉบับนี้

  สำนักงานตรวจสอบภายในได้รับมอบหมายจากคณะกรรมการ ให้ประเมินผลระบบควบคุมภายใน
  อย่างน้อยปีละ 1 ครั้ง
  และให้รายงานผลการประเมินต่อคณะกรรมการผ่านคณะกรรมการตรวจสอบ ทั้งนี้
  ผลการประเมินการควบคุมประจำปี 2549
  ซึ่งนำเสนอผ่านคณะกรรมการตรวจสอบเมื่อเดือนกุมภาพันธ์ 2550 สรุปผลโดยรวมพบว่า
  บริษัทมีระบบการควบคุมภายในที่มีประสิทธิผลในระดับที่ยอมรับได้โดยทั่วไป แต่ยังคงมีบางเรื่อง
  ที่อาจจะปรับปรุงให้ดียิ่งขึ้นนอกจากนี้ ผลการประเมินระบบควบคุมภายในนี้
  ได้รายงานให้คณะกรรมการบริหารทราบ เพื่อการปรับปรุงแก้ไขแล้ว
  และได้จัดส่งให้แก่ผู้สอบบัญชีเป็นที่เรียบร้อยแล้ว

14. รายงานของคณะกรรมการ

  คณะกรรมการมีความรับผิดชอบในการจัดการให้มีการจัดทำงบการเงิน เพื่อแสดงถึงฐานะการเงิน
  และผลการดำเนินงานในรอบปีที่ผ่านมาที่เป็นจริง มีข้อมูลทางบัญชีที่ถูกต้อง ครบถ้วนเพียงพอ
  ที่จะดูแลรักษาทรัพย์สินของบริษัท
  และเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ
  พิจารณาให้มีการใช้นโยบายบัญชีที่เหมาะสมและถือปฏิบัติโดยสม่ำเสมอ
  พิจารณาถึงความสมเหตุสมผล
  และใช้ดุลยพินิจอย่างระมัดระวังและรอบคอบในการจัดทำงบการเงินของบริษัท นอกจากนี้
  ได้พิจารณาให้มีการยึดถือปฏิบัติตามมาตรฐานการบัญชีที่รับรองโดยทั่วไป
  โดยถือปฏิบัติตามมาตรฐานการบัญชีที่กำหนดโดยสมาคมนักบัญชีและผู้สอบบัญชีรับอนุญาตแห่งประเทศไทย
  ในกรณีที่มาตรฐานไทยไม่ครอบคลุมถึงบริษัทจะพิจารณาใช้มาตรฐานการบัญชีระหว่างประเทศ
  หรือมาตรฐานการบัญชีของสหรัฐอเมริกา ตามลำดับ นอกจากนี้
  ได้ให้ความสำคัญต่อการเปิดเผยให้ทันเวลา
  เพื่อให้ผู้ลงทุนได้ประโยชน์สูงสุดจากข้อมูลเหล่าเพื่อประกอบการตัดสินใจในการลงทุน
  คณะกรรมการได้จัดทำรายงานของคณะกรรมการเกี่ยวกับการเปิดเผยข้อมูลทางการเงิน
  แสดงไว้ในเอกสารแนบ 3 หน้า 111

15. ความสัมพันธ์กับผู้ลงทุน

  คณะกรรมการให้ความสำคัญต่อการเปิดเผยข้อมูลของบริษัท
  โดยได้วางนโยบายให้ฝ่ายบริหารดำเนินการในเรื่องที่เกี่ยวกับการเปิดเผยข้อมูล
  ทั้งข้อมูลทางการเงินและข้อมูลสำคัญที่มีผลกระทบต่อราคาหลักทรัพย์ของบริษัท
  ซึ่งเน้นให้มีความครบถ้วน ถูกต้อง เผยแพร่อย่างทั่วถึง และทันต่อเวลา
  เพื่อให้ผู้ลงทุนได้ประโยชน์สูงสุดจากข้อมูลเหล่าเพื่อประกอบการตัดสินใจในการลงทุน
  โดยได้จัดตั้งหน่วยงานนักลงทุนสัมพันธ์ (Investor Relations) มีพนักงานประจำ
  และได้มอบหมายให้ ผู้อำนวยการฝ่าย ฝ่ายการเงิน ทำหน้าที่ติดต่อสื่อสารให้ข้อมูลแก่ผู้ลงทุน
  ผู้ถือหุ้น นักวิเคราะห์ ผู้สื่อข่าว และหน่วยงานภาครัฐที่เกี่ยวข้อง
  โดยสามารถติดต่อหน่วยงานดังกล่าวได้ที่ เลขที่ 3199 อาคารมาลีนนท์ ทาวเวอร์ ชั้น 30
  ถนนพระราม 4 แขวงคลองตัน เขตคลองเตย กรุงเทพฯ 10110 โทร. (02) 262-3635
  หรือที่ E-mail Address: ir@becworld.com

  นอกจากนี้
  คณะกรรมการยังสนับสนุนให้ส่วนงานนักลงทุนสัมพันธ์มีช่องทางในการสื่อสารข้อมูลข่าวสารของบริษัท
  กับผู้ถือหุ้น นักลงทุน นักวิเคราะห์ และผู้สื่อข่าว โดยจัดให้มี web-site ของบริษัท
  www.becworld.com
  นอกเหนือจากการอาศัยช่องทางการเปิดเผยข้อมูลผ่านสื่อของตลาดหลักทรัพย์ฯ
  เพื่อให้การเปิดเผยข้อมูลของบริษัทเป็นไปอย่างทั่วถึง
  โดยทุกครั้งที่ทางส่วนงานจัดทำเอกสารแจกจ่ายแก่ผู้สื่อข่าว, นักวิเคราะห์
  และนักลงทุนเกี่ยวกับข้อมูลของอุตสาหกรรมและกลุ่มบริษัทแล้ว
  ก็จะจัดแสดงเอกสารเหล่านั้นไว้บนเว็บไซต์ของบริษัท
  เพื่อให้ผู้สนใจสามารถเข้ามาติดตามข้อมูลของบริษัทและอุตสาหกรรมได้อย่างสม่ำเสมอ

  ส่วนการจัดประชุมนักวิเคราะห์ (Analyst Briefing) และผู้สื่อข่าว (Press Conference)
  นั้น บริษัทมีธรรมเนียมว่าเมื่อบริษัทเผยแพร่งบการเงินเป็นการทั่วไปแล้วทุกครั้ง
  ก็จะจัดให้มีการแถลงข่าวและประชุมนักวิเคราะห์
  เพื่อเป็นเวทีให้ฝ่ายบริหารได้ชี้แจงผลการดำเนินงานกับนักวิเคราะห์และผู้สื่อข่าวโดยตรง
  โดยในรอบปี 2549 บริษัทได้จัดประชุมที่สำนักงานใหญ่ของบริษัท รวม 4 ครั้ง
  และได้จัดประชุมกับนักลงทุนรายย่อยและนักวิเคราะห์ในงาน Opportunity Day
  ซึ่งตลาดหลักทรัพย์ฯ เอื้อเฟื้อสถานที่จัดงานให้ รวม 4 ครั้ง โดยได้จัดตาราง Opportunity
  Day ให้ห่างจาก Analyst Briefing ประมาณ 1 เดือน
  เพื่อเพิ่มความถี่ในการพบปะกับนักวิเคราะห์ โดยถือเป็นโอกาสที่จะได้ให้ข้อมูลใหม่ๆ
  เกี่ยวกับบริษัทและอุตสาหกรรมในระหว่างไตรมาสด้วย ในปี 2549 ทางผู้บริหาร
  ได้เดินทางไปร่วมประชุมนักลงทุนงาน THAI CORPORATE DAY ที่ฮ่องกงและสิงคโปร์รวม 2
  ครั้ง ครั้งแรกจัดโดย บริษัทหลักทรัพย์ JP Morgan และครั้งที่ 2 จัดโดย บริษัทหลักทรัพย์ ภัทร
  นอกจากนี้ได้ร่วมงาน งาน DBS Asia Corporate Conference จัดโดย บริษัทหลักทรัพย์
  ดีบีเอส วิคเคอร์ ที่ประเทศสหรัฐอเมริกา
  นอกเหนือจากที่ได้เปิดโอกาสให้นักลงทุนสถาบันทั้งในประเทศและจากต่างประเทศ
  ได้เข้าเยี่ยมชมกิจการและพบปะกับผู้บริหาร (Company Visit) อย่างสม่ำเสมอ
  โดยเฉพาะช่วงหลังการยื่นรายงานผลการดำเนินงานต่อตลาดหลักทรัพย์ฯแล้ว
  โดยเฉลี่ยมีนักลงทุนสถาบันมา Company Visit ประมาณสัปดาห์ละ 2 ราย

  9.5 การกำกับดูแลการใช้ข้อมูลภายใน

  ในการกำกับดูแลการใช้ข้อมูลภายในนั้น
  บริษัทมีนโยบายห้ามมิให้ผู้บริหารนำข้อมูลภายในของบริษัทไปใช้เพื่อประโยชน์ส่วนตน
  ซึ่งรวมทั้งเพื่อการซื้อขายหลักทรัพย์ของบริษัท โดยได้แจ้ง นโยบายของบริษัท กฎเกณฑ์
  แนวทางปฏิบัติและข้อเสนอแนะของตลาดหลักทรัพย์ฯ และของคณะกรรมการกำกับหลักทรัพย์
  และตลาดหลักทรัพย์ให้ผู้บริหาร และพนักงานทุกคนได้รับทราบ
  และเข้าใจถึงมาตรฐานการปฏิบัติตนตามที่บริษัทคาดหวัง โดยให้ถือปฏิบัติอย่างเคร่งครัด
  พร้อมทั้งกำหนดให้กรรมการและผู้บริหารต้องรายงานการซื้อขายหลักทรัพย์ของบริษัทให้บริษัททราบโดยทันที
  และได้รวบรวมรายงานเหล่านั้น(หากมี) แจ้งให้คณะกรรมการทราบทุกครั้งที่มีการประชุม
  โดยเฉพาะอย่างยิ่งการห้ามมิให้ผู้บริหารนำข้อมูลภายในของบริษัทไปใช้เพื่อประโยชน์ส่วนตน
  และห้ามไม่ให้ผู้บริหารหรือหน่วยงานที่ได้รับทราบข้อมูลภายในเปิดเผยข้อมูลภายในแก่บุคคลภายนอก
  หรือบุคคลที่ไม่มีหน้าที่เกี่ยวข้อง
  และไม่ซื้อขายหลักทรัพย์ของบริษัทก่อนที่งบการเงินเผยแพร่ต่อสาธารณชน

  นอกจากนี้ ในคู่มือพนักงาน ในหัวข้อจรรยาบรรณของพนักงาน ในหมวดจรรยาบรรณต่อลูกค้า ข้อ
  1.4 กำหนดให้พนักงานพึงรักษาความลับข้อมูลของลูกค้า และไม่นำไปแสวงหาผลประโยชน์
  ในหมวดจรรยาบรรณต่อตนเอง ข้อ 3.5 ได้กำหนดให้
  พนักงานไม่พึงอาศัยอำนาจและตำแหน่งหน้าที่ไปแสวงหาผลประโยชน์ส่วนตัว

  9.6 บุคลากร

  บริษัทให้ความสำคัญต่อการพิจารณาจัดสรรกำลังคนให้เหมาะสมกับขนาดของหน่วยงาน
  และเพื่อการเตรียมความพร้อมของกำลังคนต่อแผนงานในอนาคตด้วย โดย ณ วันที่ 31 ธันวาคม
  2549 กลุ่มบริษัทมีพนักงานรวม 1,838 คน แบ่งตามสายงานหลักได้ ดังนี้

  สายธุรกิจสื่อโทรทัศน์ และสื่อโฆษณา 1,157 คน

  สายธุรกิจจัดหา/ผลิตรายการบันเทิงและสารคดี 127 คน

  สายธุรกิจวิทยุ 53 คน

สายธุรกิจผลิตรายการแสดง ส่งเสริมการจำหน่าย

  เพลงและกิจกรรมรณรงค์ 436 คน

  สายธุรกิจต่อเนื่องและสนับสนุน 65 คน

  รวมทั้งสิ้น 1,838 คน

  ค่าตอบแทนที่เหมาะสมเป็นปัจจัยที่สำคัญในการสร้างขวัญและกำลังใจในการทำงานให้แก่บุคลากร
  ตลอดจนการส่งเสริมให้มีความภักดีต่อองค์กรในระยะยาว
  บริษัทจึงได้พิจารณาให้ผลตอบแทนรวมของพนักงานกลุ่มบริษัท ในรอบปี 2549 เป็นจำนวนเงินรวม
  894 ล้านบาท ประกอบด้วย เงินเดือน ค่าล่วงเวลา เบี้ยเลี้ยง โบนัส
  เงินสมทบกองทุนสำรองเลี้ยงชีพ ค่ารักษาพยาบาล และ สวัสดิการต่างๆ

  เนื่องจาก บุคลากรเป็นทรัพย์สินที่มีคุณค่าของบริษัท
  นอกจากบริษัทจะให้ความสำคัญในการพิจารณาสรรหาบุคลากรที่มีคุณภาพมาร่วมงานแล้ว
  บริษัทยังให้ความสำคัญต่อการพัฒนาบุคลากรของบริษัทอันจะยังประโยชน์ต่อการพัฒนาศักยภาพของบริษัทในระยะยาวด้วย
  บริษัทจึงมีนโยบายส่งเสริมให้บุคลากรได้มีการพัฒนาความรู้ความสามารถ
  และเพิ่มทักษะในการทำงาน
  โดยจัดให้บุคลากรในแต่ละหน่วยงานได้เข้าอบรมสัมมนาตามสายงานความรับผิดชอบอย่างสม่ำเสมอ
  ซึ่งนอกจากการอบรมสัมมนาซึ่งจัดโดยสถาบันต่างๆภายนอกแล้ว
  ภายในองค์กรเองหน่วยงานทรัพยากรบุคคลก็ได้จัดอบรมภายใน
  โดยได้พิจารณาจัดอบรมหมุนเวียนให้แก่หน่วยงานต่างๆในองค์กรตามความเหมาะสม
  โดยได้เพิ่มความถี่และความหลากหลายในการจัดอบรมมากขึ้นเพื่อเร่งพัฒนาบุคลากรให้มีความพร้อมในการแข่งขันในธุรกิจปัจจุบันให้มากขึ้น
  ในรอบปี 2549 กลุ่มบริษัทได้จัดอบรมหลักสูตรต่างๆ ได้แก่ การพัฒนาระบบงานและการจัดทำ
  KPI, Leadership, เทคโนโลยีสื่อสารสำหรับสถานีโทรทัศน์, การบริหารความเสี่ยง,
  การขาย การตลาดยุคมัลติมีเดีย, Concept Design, General English, 3D
  Architecture with Autodesk Viz, ธรรมะในการดำเนินชีวิต และการทำชีวิตให้เป็นสุข
  เป็นต้น ส่วนการอบรมภายนอกนั้น จะคัดเลือกหลักสูตรที่เสริมกับภาระหน้าที่ของเจ้าหน้าที่เป็นหลัก
  โดยในปีที่ผ่านมามีค่าใช้จ่ายในการจัดอบรมสัมมนาภายใน
  รวมถึงการส่งพนักงานเข้ารับการอบรมฯภายนอกประมาณ 2.67 ล้านบาท
  (ไม่รวมค่าอบรมสัมมนาที่จัดขึ้นจากบริษัทในกลุ่ม)